Abans d'entrar en l'exposició de la vida i obra de Salvador Galmés, llegirem unes quantes opinions sobre l'obra; fixem-nos que totes en remarquen la vàlua i qualitat.\n".... Mossèn Galmés era un novel·lista nat; un novel·lista d'autèntica dimensió universal, com potser no n'hem tengut cap altre a Mallorca. (...) Un temperament impetuós, una profunda coneixença de les passions humanes, un encès amor a la terra i una immensa pietat envers les misèries dels homes, servit tot per una prosa d'estranya potència, sovint farcida d'imatges poètiques, dura i negligent a vegades, és el que descobrim a les pàgines de la novel·la Flor de card o a qualsevol de les narracions curtes publicades per mossèn Galmés." Josep Maria Llompart. La literatura moderna a les Balears, 1964.\n"L'estil de Salvador Galmés es distingeix per una gran expressivitat i una ferma vigoria. La seva principal característica és l'abundància de comparacions: a cada aspecte que descriu, sigui del paisatge, sigui de fets humans, sol afegir una semblança amb altres motius d'observació, i viceversa: reaccions anímiques apareixen equiparades a fenòmens atmosfèrics o paisatgístics, en una mena de balanceig constant entre el món visible i el de l'esperit. Sempre he cregut que Galmés és el prosista més ben dotat per a la metàfora, i que aquesta qualitat confereix als seus escrits un grau considerable de poesia, entesa aquesta com a gairebé sinònim d'art de les imatges." Francesc de B. Moll. Pròleg a La dida i altres narracions, 1976.\n"Té una prosa riquíssima de lèxic i d'expressió, d'una vibrant autenticitat, no gens feta de manlleus literaris, però del tot sàvia, viva i encertada en la tria dels elements expressius." Jaume Vidal Alcover. Síntesi d'història de la literatura catalana, 1980.\n"Galmés és segurament el narrador més important aparegut modernament a Mallorca abans de Llorenç Villalonga." Joan Mas i Vives. "Sobre Salvador Galmés. Una revisió exhaustiva". Serra d'Or, juny 1990.\n"L'obra de Salvador Galmés i Sanxo és, globalment, l'aportació a la narrativa més important feta a Mallorca durant el nostre segle abans de la guerra civil espanyola." Pere Rosselló Bover. L'obra de Salvador Galmés i Sanxo (1876-1951), 1988.\nSalvador Galmés i Sanxo va néixer a la possessió de ses Sitges, situada dins el terme de Sant Llorenç des Cardassar, el dia 9 de març del 1876, fill de Pere-Antoni i Apol·lònia. Ens fixarem en l'enllaç següent per informar-nos de les dades biogràfiques bàsiques de Salvador Galmés. De la seva biografia en destacarem tres aspectes. En primer lloc, els estudis al seminari diocesà de Mallorca, en els temps del bisbe Pere Joan Campins, que hi havia introduït un canvi d'orientació en els plans d'estudis, consisten en la introducció d'assignatures que tenien a veure amb la cultura, llengua, literatura, de Mallorca; Salvador Galmés, igual que altres sacerdots i escriptors, com és ara Llorenç Riber, es varen imbuir d'aquest espirit d'estima i defensa de la cultura pròpia, als quals són deutors també la influència de personalitats com mossèn Antoni Maria Alcover o Miquel Costa i Llobera, que va tenir de professors al seminari, els quals alhora havien rebut la influència del catalanisme conservador i catòlic, representat sobretot per la figura del bisbe Josep Torras i Bages . Salvador Galmés, en aquest sentit, va ser membre de les associacions culturals més dinàmiques de la societat mallorquina, com la Societat Arqueològica Lul·liana, la Reial Societat d'Amics del País, va ser un dels fundadors de l'Espurna, associació cultural de tendència nacionalista, fundada el 1909 i va participar en la creació de l'Associació per la Cultura de Mallorca el 1923.\nEn segon lloc, tercer lloc, la relació amb mossèn Antoni Maria Alcover, que, com s'ha dit, havia estat professor de Salvador Galmés al seminari, va ser qui va animar Galmés a escriure en català, qui el va fer participar en l'elaboració del que serà el Diccionari català valencià balear, o que el va fer participar també en el I Congrés Internacional de la Llengua Catalana el 1906, però que, essent els dos persones de ronyó clos, va acabar en un sonat i envitrocollat enfrontament, en el qual també hi va estar implicar Miquel Ferrà, com a aliat de Salvador Galmés, per mor, per damunt de tot, dels drets d'autor de l'edició de les obres de Ramon Llull per a la qual s'havia creat la Comissió Editora Lul·liana.\nEl tercer aspecte que es vol subratllar de la biografia de Salvador de Galmés és la relació de la seva condició de sacerdot i la incididència en l'abandonament de la literatura de creació; s'ha suggerit, Josep Maria Llompart i Gabriel Janer Manila, entre altres, que Galmés va renunciar a la condició d'escritpor a causa de les restriccions morals (a la novel·la Flor de card s'hi ha vist un rerefons autobiogràfic: una història d'amor adolescent que s'estronca de cop volta per l'eclosió sobtada de la vocació religiosa en la protagonista femenina) que el tipus de narrativa que feia podrien originar en la condició sacerdotal, tot i que també no es pot menystenir que el substrat ideològic del cristianisme (el mateix que, com ens fa observar Gabriel Ferrater a propòsit de la narració "La parada" de Joaquim Ruyra, en el recull de conferències recentment editades Tres prosistes. Joaquim Ruyra, Víctor Català i Josep Pla) es detecta alhora en la narrativa galmesiana, com assenyala Pere Rosselló, el millor estudiós de Salvador Galmés, com en el moralisme i el compromís amb els febles i oprimits. Pere Rosselló s'inclina per unes raons de context sociocultural per explicar l'adéu de Salvador Galmés, a partir del 1928, a la literatura i la dedicació a l'erudició lul·liana; exposa Pere Rosselló que, des del punt de vista narratiu Salvador Galmés és proper als principis de la narratica modernista, que es caracteritza per una visió tràgica de la vida i la natura, però que estèticament i ideològicament es troba més lligat a l'Escola Mallorquina i al noucentisme; davant la impossibilitat de resoldre la contradicció opta per l'abandó de la literatura de creació i es dedica a l'edició i estudi de l'obra lul·liana i a la traducció d'alguns autors clàssics (D'agricolia de Marc Porci Cató, Del camp de M. Terenci i De l'orador de M. T. Ciceró) per a la Fundació Bernat Metge. La guerra del 1936-1939 allunya Salvador Galmés de l'activitat cultural pública, forçat per les circumstàncies adverses i potser també per una qüestió de dignitat personal, atès que mai no havia negat el seu compromís amb la cultura de les terres de parla catalana; recordi's el fet que Salvador Galmés va ser un dels firmants del manifest Resposta als catalans, molts dels quals, i en part "gràcies" a les denúncies dels germans Llorenç Miguell Villalonga, els hagués pogut costar la vida, sencera o a trossos.\nSalvador Galmés va morir al seu poble natal el 25 d'abril del 1951.


El Consorci Palància Belcaire destina més de 400.000€ a la iniciativa mediambiental “Si Més Recicles Menys Pagues” – Consorci Palancia Belcaire\nEl Consorci Palància Belcaire destina més de 400.000€ a la iniciativa mediambiental “Si Més Recicles Menys Pagues”\nQuadruplica respecte a l’any anterior la quantitat destinada a reduir la taxa per valorització i eliminació de residus urbans.\nUn total de 20.116 usuaris han estat beneficiaris a través dels punts ecològics que s’han obtingut a l’hora de reciclar durant 2019.\nEl Consorci Palància Belcaire, Pla Zonal 3, Àrea de Gestió C3/V1, ha descomptat un total de 401.743 euros en la taxa per valorització i eliminació de residus urbans de l’any 2020, ajornada a aquest últim trimestre del l’any, com a mesura excepcional i transitòria per alleujar la pressió econòmica que hagen pogut patir les famílies i empreses dels 56 municipis consorciats (corresponents a les comarques de Camp de Morvedre, Alt Palància i la Plana Baixa).\nD’aquesta manera més de 20.100 usuaris han estat beneficiaris a través dels punts ecològics que s’han obtingut a l’hora de reciclar durant 2019 amb la Targeta Verda, a través de la iniciativa mediambiental “Si més recicles menys pagues”, que premia la col·laboració de la ciutadania en la correcta gestió dels residus i el seu reciclatge a la xarxa d’ecoparcs fixos i mòbils del Consorci.\nDurant 2019 la quantitat destinada a reduir la taxa per valorització i eliminació de residus urbans va ser de prop de 90.000 euros, fet que suposa que aquest any ha superat quatre vegades aquesta quantitat. “Això indica que anem pel bon camí, el de la feina i esforç realitzat per l’interès i benefici de tots els municipis consorciats i de la seua ciutadania”, ha afirmat el president de Consorci Palància Belcaire, Rafa Mateu.\nTargeta Verda, premi a la col·laboració ciutadana\nAmb la premissa Com més recicles, menys pagues, cada vegada que una persona dels municipis consorciats diposita els residus correctament en qualsevol ecoparc de la xarxa, ja siga fix o mòbil, se li quantifica una sèrie de punts a la targeta, que es converteixen en un descompte sobre la taxa.\nEn la taxa de 2020 (corresponent als punts acumulats durant 2019) s’ha arribat a obtenir fins a un 50% de reducció, amb descomptes valorats en 40 euros.\nLa Targeta Verda es pot sol·licitar en tots els ecoparcs mòbils de la xarxa i en els ecoparcs fixos de la Vall d’Uixó, Sagunt i Nules. Per això, l’usuari ha d’acudir amb l’últim rebut de la taxa per tractament de residus domèstics del Consorci de Residus C3/V1 o bé presentar el document identificatiu del titular del rebut.


Marta, aprova'm!: 2010\n3r d'ESO i 1r de BAT. ELS TEMPS CANVIEN I LES FELICITACIONS TAMBÉ!!\nHUMOR NADALENC!!!!!!! MOLT BON NAAAAAAAAADAAAAAAAAAAAALLLLLLLL A TOTHOM!!!\nSocial Media Christmass Weihnachten Noel Navidad 2.o pujat al youtube per andrescarceller\nEtiquetes de comentaris: felicitació Nadal, humor nadalenc\nPublicat per Marta a 16:37 3 comentaris:\nPublicat per Marta a 16:32 Cap comentari:\n3r d'ESO i 1r BAT. FELICITACIÓ NADAL\n(Il·lustracions extretes de gogle imatges)\nUS desitjo que passeu aquests Nadals en companyia de les persones que us estimen i que gaudiu de la bellesa de cada moment, espremeu la vida perquè cada instant és preciós i irrepetible!!\nMOLT BON NADAL I FELIÇ 2011!! I a veure si ens toca "EL NIÑO" i em jubilo!! jajaja! ;)\nVídeoclip youtube Aquelles nits de Nadal de Cançons de Nadal 3 d' horasdeluz\nVídeo youtube Bon Nadal de Maria Luisa Alzaga\n3r d'ESO i 1r BAT. REFORÇ I AMPLIACIÓ.RESUM PRONOMS CD+CI\nEi, patatons i patatones!\nLa teoria que heu de saber resumideta aquí!\nA l'entrada de sota us he deixat els exercicis de pronoms solucionats i més avall una pregunta que us puntua perquè sàpigueu com aneu. Us heu de descarregar els dos fitxer i fer-los.\nEStudieu Moooooooolttt!! Va, que vosaltres podeu ;)\nEls pronoms substitueixen els noms per tal de no repetir-los. Per aquest motiu utilitzem els pronoms, per donar coherència al text.\nQuan hem de substituir els pronoms de 3a persona del CD cal tenir en compte el tipus:\n1) CD determinat- el Cd porta un article determinat (el, la, els.les), un demostratiu (aquest, aqueix, aquell) o un possessiu (meu, teu, seu).\nEn aquest cas el CD determinat se substitueix pel pronom\nEL. LA, ELS, LES.\nEx.: La Marta compra els regals (CD det- els) / La Marta els compra.\n(Recorda el i els immediatament darrere del verb es canvien a lo i los. Ex: Recordeu-lo/los)\n2) CD indeterminat- el CD no porta un article determinat, un demostratiu o un possessiu. Pot portar un article indeterminat, un quantitatiu, un indefinit davant o res.\nEn aquest cas el Cd indeterminat se substitueix pel pronom EN (-NE darrere del verb o N' /'N davant o darrere del verb que comenci per vocal)\nEx.: La Marta compra regals / La Marta en compra / Agafa pomes! Agafa'n\n3) CD neutre- el CD és la paraula això /allò o hi ha una oració que fa de CD.\nEn aquest cas el CD neutre se substitueix pel pronom HO\nEx.: Vull això/ Vull allò/ Vull que vinguis ara -->Ho vull\n1) Si és singular se substitueix per LI (és igual si és femení o masculí)\nEx.: Compro el disc per al Pau\nLi compro el disc\n2) Si és plural se substitueix per ELS (és igual si és femení o masculí)\nEx.: Compro el disc per a les cosines\nEls compro el disc\nCombinació de CD+CI\n1) L'ordre normal sempre és primer CI+CD\nEx: Compro un disc per a les cosines\nEls en compro un\nEXCEPTE UN CAS * CD det (el, la, els, les) + CI Sg LI\nLlavors passen dues coses:\n1) L'ordre dels pronoms es canvia a CD +CI\n2) El pronom CI sg-LI passa a ser HI\nEx: Compro el disc per a la cosinaL'hi compro\nAquesta és tota la teoria que us heu de saber i que preguntaré segurísssissim!!!!!!!!!!!!! A estudiarrrrrrrrrrr!\nMés exercicis per fer pràctica per qui vulgui!\n1. Substitueix els complements indirectes per pronoms febles:\nPosa el pronom davant del verb\na)Escriu una carta a ell\nb)Escriu una carta a ella\nc)Escriu una carta a ells\nd)Escriu una carta a elles\ne)Escriu una carta al seu pare\nf)Escriu una carta a la seva mare\ng)Escriu una carta a les amigues\nh)Escriu una carta a les noies\ni)Escriu una carta als amics\nPosa el pronom darrere del verb (recorda que sempre va en guions si no s'apostrofa)\na) Va donar això als pares\nb) Va donar això a les amigues\nc) Va donar això als nois\nd) Va donar això a les noies\ne) Va donar això a elles\nf) Va donar això a ells\ng) Va donar això al porter\nh) Va donar això a la veïna\n2. Substitueix el CD i el CI. Fixa't si cal modificar-los o no.\na)Li porta dos collarets\nb)Li porta els apunts\nc)Li porta les llibretes\nd)Li porta uns quants llibres\ne)Li porta això\nf)Li porta el que li va demanar\ng)Li porta el bitllet\nh)Li porta la postal\ni)Li porta l'entrepà\nj)Li porta cromos\nk)Li porta el llapis\nl)Li porta els adhesius\nm)Li porta el material\na)Li va donar el missatge\nb)Li va donar la llauna\nc)Li va donar tres llibres\nd)Li va donar el que volia\ne)Li va donar els segells\nf)Li va donar alguns consells\ng)Li va donar la cadira\nh)Li va donar dos anuncis\ni)Li va donar les peres\nj)Li va donar els bolígrafs\nk)Li va donar la solució\nl)Li va donar els consells\nm)Li va donar el que demanava\n3. Fes el mateix amb el CI:\na) Els compra dos apartaments\nb) Els compra dues flors\nc) Els compra les entrades\nd) Els compra regals\ne) Els compra els llibres\nf) Els compra les col·leccions\ng) Els compra uns quants ous\nh) Els compra el pa\ni) Els compra la collita\nj) Els compra els quaderns\nk) Els compra el que volen\na)Torneu-los el préstec\nb)Torneu-los la demanda\nc)Torneu-los tres llibres\nd)Torneu-los les fotocòpies\ne)Torneu-los cinc àlbums\nf)Torneu-los el que us van deixar\ng)Torneu-los els diners de la rifa\nh)Torneu-los la cantimplora\ni)Torneu-los les visites\nk)Torneu-los la bicicleta\nl)Torneu-los els apunts\n4. Substitueix els complements per pronoms:\na) La Judit comprava entrades per a la seva amiga\nb) Organitzarem una excursió per als tercers\nc) Regala l'mp4 al teu amic\nd) Torna això als teus pares\ne) Redacta una notícia per a la professora\nVídeo del Programa Polònia: "Proposta de derogació dels pronoms febles"\nPublicat per Marta a 15:37 Cap comentari:\nEtiquetes de comentaris: pronoms febles, teoria pronoms febles Cd+ CI\n3r d'ESO i 1r BAT. SOLUCIONS EXERCICIS PRONOMS FEBLES\nAquí teniu les solucions als exercicis de pronoms febles.\na) Aquest individu ha pres la cartera (CD det- la) al passatger del bigoti (CI sg li)\nPer separat 3r C i D: aquest individu la ha pres al passatges/ Aquest individu li ha pres la cartera\nPer separat 3r C i D: Les hem encarregat a la Neus/ Li hem encarregat les postres\nPer separat 3r C i D: La ha cedit al sots-secretari/ Li ha cedit la paraula\nPer separat 3r C i D: La ha venut a la Griselda/ Li ha venut la brusa\ne) Aviat retornaran el material (CD det- el) a la Lluïsa (CI sg-li). L'hi retornaran aviat.\nPer separat 3r C i D: Aviat el retornaran a la Lluïsa/ Aviat li retornaran el material\nPer separat 3r C i D: L'han apujat al Sergi/ Li han apujat el sou\n1) L'hi paga.\n2) La hi paga.\n3) Els hi paga.\n4) Les hi paga.\n5) Li'n paga (o N'hi paga).\n6) Li ho paga.\na) Li paga els llibres. CI sg-li+ CD det- els\nb) Li paga les factures. CI sg-li+ CD det-les\nc) Li paga deutes. CI sg-li+ CD indet- en\n5) Li'n paga.\nd) Li paga la manutenció. CI sg-li+ CD det-la\ne) Li paga allò. CI sg-li+ CD neutre-ho\nf) Li paga els estudis. CI sg-li+ CD det-els\ng) Li paga el mobiliario CI sg-li+ CD det-el\nh) Li paga els cursets. CI sg-li+ CD det-els\n3)Els hi paga\ni) Li paga això. CI sg-li+ CD neutre-ho\n6)Li ho paga\nj) Li paga el lloguer. CI sg-li+ CD det-el\na) Donaré la llauna al Pep.CD det-la + CI sg-li La hi donaré\nPer separat 3r C i D: La donaré al Pep/ Li donaré la llauna\nb) Donaré la llauna a la Pepa. CD det-la + CI sg-li La hi donaré\nPer separat 3r C i D: La donaré a la Pepa// Li donaré la llauna\nc) Donaré les llaunes al Pep. CD det-les + CI sg-li Les hi donaré\nPer separat 3r C i D: Les donaré al Pep// Li donaré les llaunes\nd) Donaré les llaunes a la Pepa. CD det-les + CI sg-li Les hi donaré\nPer separat 3r C i D: Les donaré a la Pepa// Li donaré les llaunes\ne) He deixat el tornavís a la Maria.CD det-el + CI sg-li L'hi he deixat\nPer separat 3r C i D: L'he deixat a la Maria/ Li he deixat el tornavís\nf) He deixat el tornavís al Marià. CD det-el + CI sg-li L'hi he deixat\nPer separat 3r C i D: L'he deixat al Marià/ Li he deixat el tornavís\ng) He deixat les tenalles a la Júlia. CD det-les + CI sg-li Les hi he deixades\nPer separat 3r C i D: Les he deixat a la Júlia/ Li he deixat les tenalles\nh) He deixat les tenalles al Julià.CD det-les + CI sg-li Les hi he deixades\nPer separat 3r C i D: Les he deixat al Julià/ Li he deixat les tenalles\na) Demà mateix tornarem això (CD neutre-ho) a la Lucrècia (CI sg-li).\nDemà mateix li ho tornarem.\nPer separat 3r C i D: Demà mateix ho tornarem a la Lucrècia/ Demà mateix li tornarem això\nb) Venim per demanar la cassola grossa (CD det-la) a la mare (CI Sg li)\nVenim per demanar-la-hi.\nPer separat 3r C i D: Venim per demanar-la a la mare/ Venim per demanar-li la cassola grossa\ne) Donava caramels (CD indetermiat-en) al seu nét (CI Sg-li)\nPer separat 3r C i D: En donava al seu nét /Li donava caramels\nc) A vostè l'aprecia moIt. Ja veurà com li (CI sg-li) facilitarà informacions molt valuoses (CD indeterminat- en).\nJa veurà com li'n facilitarà.\nPer separat 3r C i D: Ja veurà com li facilitarà informacions molt valuoses./ Ja veurà com en facilitarà a vostè.\nd) Ha canviat els bolquers (CD det- els) a la criatura (CI sg-li)\nEls hi ha canviat\nPer separat 3r C i D:Els ha canviat a la criatura /Li ha canviat els bolquers\ne) Li (CI sg-li) han esclafat la pilota de ping-pong (CD det-la).\nLa hi han esclafada.\nPer separat 3r C i D:Li han esclafat la pilota de ping-pong./L' han esclafada a ell.\nf) Hem sol·licitat els horaris (CD det- els) a l'empleat de la taquilla (CI sg-li).\nEls hi hem sol·licitat.\nPer separat 3r C i D:Els hem sol·licitat a l'empleat de la taquilla /Li hem sol·licitat els horaris\ng) Mai no demanava diners (CD indeterminat-en) al seu pare (CI sg-li).\nMai no li'n demanava.\nPer separat 3r C i D: Mai no en demanava al seu pare./Mai no li demanava diners.\n5. Omple els buits amb la combinació adient (sempre dos pronoms).Model.• • No sabien quina mena de substàncies eren aquelles i van demanar a un farmacèutic\na)Si necessiten tela, d'aquí un parell de dies _________ podrem servir un quilòmetre, si cal\nSi necessiten tela, d'aquí un parell de dies podrem servir(a ells- CI pl-els)un quilòmetre (de tela CD indet- en), si cal.\nSi necessiten tela, d'aquí un parell de dies els en podrem servir un quilòmetre, si cal.\nb) Quant deuen costar aquelles sabates de xarol? Quan vinguin els dependents, ___________ preguntarem\nQuant deuen costar aquelles sabates de xarol? Quan vinguin els dependents, ___________ preguntarem (quant deuen costar aquelles sabates de xarol -CD neutre-oració- ho)(als dependents- CI pl- els)\nQuant deuen costar aquelles sabates de xarol? Quan vinguin els dependents, els ho preguntarem.\nc) Digues als músics que encara tinc les seves partitures i que _________tornaré tan aviat com pugui.\nDigues als músics que encara tinc les seves partitures i que _________tornaré tan aviat com pugui (a ells- CI pl- els) (les seves partitures - CD det- les).\nDigues als músics que encara tinc les seves partitures i que els les tan aviat com pugui.\nd) Els clients que vénen al nostre forn a comprar el pa, generalment ja porten bossa, quan no en duen _____________ emboliquem amb un paper molt higiènic.\nEls clients que vénen al nostre forn a comprar el pa, generalment ja porten bossa, quan no en duen ______________emboliquem amb un paper molt higiènic (el pa- CD det- el) (a ells- CI pl- els).\nEls clients que vénen al nostre forn a comprar el pa, generalment ja porten bossa, quan no en duen els l'emboliquem amb un paper molt higiènic.\ne) Van demanar a l'empleat de l'agència de viatges l'adreca de l'hotel, però no _____________va saber trobar.\nVan demanar a l'empleat de l'agència de viatges l'adreca de l'hotel, però no _____________va saber trobar (per a ells- CI pl- els) (l'adreça de l'hotel- CD det- la).\nVan demanar a l'empleat de l'agència de viatges l'adreca de l'hotel, però no els la va saber trobar.\nJoan, afanya't a fer el sopar als convidats i serveix _________________ de seguida (el sopar- CD det- el) (als convidats- CI pl- els), que ja ronquen els budells ...\nJoan, afanya't a fer el sopar als convidats i serveix-los-el de seguida, que ja ronquen els budells ...\n(El pronom feble els o el darrere el verb immediatament, es transforma en los o lo.\nAquests informes són per als arquitectes: fes _______________arribar (aquests informes- CD det- els) (als arquitectes- CI pl -els) tan aviat com puguis, que l'Enric i el Joan els esperen amb candeletes.\nAquests informes són per als arquitectes: fes-los-els arribar tan aviat com puguis, que l'Enric i el Joan els esperen amb candeletes.\n6. Rescriu les frases substituint per un pronom cada element repetit. Model: • Sense voler, he trepitjat el peu a la Paula, pero no he fet mal a la Paula. _ ... pero no li he fet mal .\na) No cree que la Bet vulgui fer la volta al món en globus amb nosaltres. De tota manera, ja preguntaré a la Bet si vol fer la volta al món en globus amb nosaltres.\ne) La Núria ha demanat al veí que enretirés de davant el gual el seu Eivissa negre matrícula KK, però aquest es resistia a enretirar-li l'Eivissa negre matrícula KK.\na) No cree que la Bet vulgui fer la volta al món en globus amb nosaltres. De tota manera, ja preguntaré a la Bet (CI sg-li) si vol fer la volta al món en globus amb nosaltres (CD neutre- oracio-ho).\n(...) ja li ho preguntaré\nb) Quan expliquis l'accident a la seva dona, explica l'accident (CD det- el) a la seva dona (CI sg- li)amb molt de tacte.\nQuan expliquis l'accident a la seva dona, explica-l'hi amb molt de tacte.\nc) L'Isidre va demanar al màgic Andreu que li expliqués com havia partit la noia, però aquest no va voler revelar a I'Isidre (CI sg-li)com havia partit la noia (CD neutre- oració- ho).\nL'Isidre va demanar al màgic Andreu que li expliqués com havia partit la noia, però aquest no va voler revelar-li-ho.\nLa nena ha dit que, mentre fos fora, deixaria al seu germà la pilota i la raqueta i, a última hora, s'ha repensat i ara només vol deixar al seu germà (CI sg-li) una de les dues coses (CD indet- en).\nLa nena ha dit que, mentre fos fora, deixaria al seu germà la pilota i la raqueta i, a última hora, s'ha repensat i ara només vol deixar-li'n una.\nLa Núria ha demanat al veí que enretirés de davant el gual el seu Eivissa negre matrícula KK, però aquest es resistia a enretirar-li (C sg- li)l'Eivissa negre matrícula KK( CD det- el).\nLa Núria ha demanat al veí que enretirés de davant el gual el seu Eivissa negre matrícula KK, però aquest es resistia a enretirar-l'hi.\nÉs millor que expliquis a la Flor que aquesta nit ens hem trobat, però explica bé a la Flor (CI Sg-li)que aquesta nit ens hem trobat (CD neutre- oració-ho), que no malpensés ...\nÉs millor que expliquis a la Flor que aquesta nit ens hem trobat, però explica-li-ho bé, que no malpensés ...\nL'amo no volia que el vailet pasturés el ramat pels seus camps, perquè feia malbé a l'amo (CI sg-li)els seus camps(C det- els).\nL'amo no volia que el vailet pasturés el ramat pels seus camps, perquè els hi feia malbé.\nHe demanat tants favors a la Margarida, que no tinc prou valor per demanar més favors (CD indet- en)a la Margarida (CI sg-li).\nHe demanat tants favors a la Margarida, que no tinc prou valor per demanar-li'n més.\na) Cambrer! Serveixi el segon plat a la meva senyora: no esperi a servir _____ , que té tard.\ne) Va dir que comentaria la cerimònia a la presidenta, pero no va comentar ___________ .\na) Cambrer! Serveixi el segon plat a la meva senyora: no esperi a servir _____ (a la meva senyora- CI sg- li)(el plat- CD det- el) , que té tard.\nCambrer! Serveixi el segon plat a la meva senyora: no esperi a servir-l'hi , que té tard.\nb) Aquesta llimonada és per a la Roser: porta _________ (aquesta llimonada- CD det- la)(a la Roser- CI sg-li).\nAquesta llimonada és per a la Roser: porta-la-hi .\ne) Susanna, dóna aquestes bombetes al pare: porta _________ ara mateix (aquestes bombetes- CD det- les) (al pare- CI sg-li).\nSusanna, dóna aquestes bombetes al pare: porta'ls-hi ara mateix.\nd) A l'hora de berenar, el nen voldrà els entrepans: tu seràs l'encarregat de donar _______ (els entrepans- CD det- els) (al nen- CI sg-li).\nA l'hora de berenar, el nen voldrà els entrepans: tu seràs l'encarregat de donar-los-hi .\ne) Va dir que comentaria la cerimònia a la presidenta, pero no va comentar ___________ (la cerimònia- CD det- la) (a la presidenta- CI sg- li).\nVa dir que comentaria la cerimònia a la presidenta, pero no va comentar-la-hi .\nf) Encara no tens clar si llogaràs el pis al noi de Cerdanyola? No t'hi pensis més: lloga _______ (el pis- Cd det- el) (al noi de Cerdanyola- C sg-li).\nEncara no tens clar si llogaràs el pis al noi de Cerdanyola? No t'hi pensis més: lloga-l'hi.\ng) La pobra pianista necessitaria algú que l'ajudés a girar els fulls. Per què no _______ gires tu (els fulls- Cd det- els) (a la pobra pianista- CI sg-li)?\nLa pobra pianista necessitaria algú que l'ajudés a girar els fulls. Per què no els hi gires tu?\nLa Rita se n'ha anat un moment al lavabo i ha deixat les seves coses a la Berta perquè guardés (les seves coses- Cd det- les) (a ella- CI sg- li)\nLa Rita se n'ha anat un moment al lavabo i ha deixat les seves coses a la Berta perquè les hi guardés.8. Evita les repeticions fent ús d'una combinació de CD + CI.\na) Com que en Rafel no havia vist mai els nostres peixos, he ensenyat els nostres peixos (CD det- els) a en Rafel (Ci sg-li)\nCom que en Rafel no havia vist mai els nostres peixos, els hi he ensenyats.\nb) El presoner conservava la pipa entre les mans mentre lligaven les mans(Cd det- les) al presoner (CI sg-li).\nEl presoner conservava la pipa entre les mans mentre les hi lligaven.\nc) Encara que tothom donava la raó al fiscal, l'advocat defensor tenia prou proves per no donar la raó (Cd det- la) al fiscal (CI sg-li).\nEncara que tothom donava la raó al fiscal, l'advocat defensor tenia prou proves per no donar-la-hi.\nd) En Gerard ens va fer una mala passada, però ens ho vam agafar amb humor: li vam agafar l'orella dreta i vam estirar l'orella dreta (Cd det- la) a en Gerard (CI sg-li)tot dient-li que no hi tornés més ...\nEn Gerard ens va fer una mala passada, però ens ho vam agafar amb humor: li vam agafar l'orella dreta i vam estirar-la-hi tot dient-li que no hi tornés més ...\ne) L'Olga va demanar els dos llits plegables a la mestressa i aquesta no va dubtar ni un segon a deixar els dos llits plegables (CD det- els)a l'Olga (CI sg-li).\nL'Olga va demanar els dos llits plegables a la mestressa i aquesta no va dubtar ni un segon a deixar-los-hi.\nf) El conseller allargà la mà a l'empresària i aquesta estrenyé la mà (CD det- la) al conseller (CI sg-li)efusivament.\nEl conseller allargà la mà a l'empresària i aquesta la hi estrenyé efusivament.\nd'arrencar la cua (CD det-la)al quisso(CI sg- li).\nL'Oleguer era tan entremaliat que un dia agafà la cua al quisso amb la intenció\nh) En veure passar l'equip rival, en Terenci s'ha ajupit per agafar uns rocs de terra i ha tirat els rocs (CD det- els) a l'equip rival (Ci sg- li).\nEn veure passar l'equip rival, en Terenci s'ha ajupit per agafar uns rocs de terra i els hi ha tirat.\ni)Aquest matí el Ricard m'ha demanat si li podia deixar la maleta i he deixat la maleta (CD det- la)a en Ricard (CI sg-li).\nAquest matí el Ricard m'ha demanat si li podia deixar la maleta i la hi he deixada.\n-(...)si salvaran la cama a I'Hortènsia.\nJa has pagat el rebut de la llum a la mestressa? -No, encara no he pagat (el rebut de llum- cd det-el) (a la mestressa- CI sg-li).\nL'Eduard em va demanar que, tan bon punt em diguessin la notícia, fes (la notícia- Cd det- la) (a l'Eduard- CI sg-li)\nEl soldat es va desfer en excuses, però el sergent no va acceptar (les excuses- Cd det- les) (al soldat- CI sg- li).\nc) A l'Avel·lina no li agradava gens aquell pis. No se'l compraria per res del món, per molt bé de preu que l'hi oferissin.\nA l'Avel·lina no li agradava gens aquell pis. No se'l compraria per res del món, per molt bé de preu que oferissin (aquell pis- Cd det- el) (a ella- CI sg-li).\nLa Raquel va demanar a la Sílvia si li podia deixar la moto i ha deixat (la moto- CD det- la) (a la Raquel- CI sg-li).\nTot i que el metge havia promès a la Marta que li prendria el pols, va marxar sense prendre (el pols- Cd det- el) (a la Marta- CI sg-li).\nEtiquetes de comentaris: exercicis pronoms febles, pronoms febles, solució exercicis pronoms febles, solució pronoms febles\n3r d'ESO i 1r de BAT. ELS TEMPS CANVIEN I LES FELI...\n3r d'ESO i 1r BAT. REFORÇ I AMPLIACIÓ.RESUM PRONOM...\n3r d'ESO i 1r BAT. SOLUCIONS EXERCICIS PRONOMS FEB...


Interiorisme i disseny, Barcelona. Arquitectura d'interiors. Carlota Miró\n#loft04 per a una parella · reforma vivenda parcial · 80m² ·BCN · Eixample\n“Feia temps que voliem renovar el pis i actualitzar-lo per aprofitar el màxim l’espai, però no sabíem ni per on començar. Vam contactar amb la Carlota que va entendre perfectament les nostres necessitats i les idees que ens va proposar van complir amb les nostres expectatives. El disseny i la gestió del projecte van ser fantàstics! “\n#piso03 · reforma vivenda parcial · 100m² ·BCN · Gavà\n“Gràcies a la Carlota, a les seves idees i la seva professionalitat, la nostra vivenda ha quedat tal i com ens la imaginàvem: acollidora, moderna, funcional i amb un disseny personalitzat. T’ajuda a treure el millor de cada racó sense deixar de banda la teva essència”\n#loft03 per a una parella · Reforma integral · 160m² · BCN · Sant Gervasi\n“Després de comprar un pis que no m’agradava gens… i després d’amagar mil.lers de columnes que no donaven massa bona prespectiva, la Carlota ens va suggerir, una altra visió i va saber combinar armaris, colors, espais, etc. Va entendre, sobre tot, el concepte de vivenda que jo volia, i ara estem molt a gust ….. tossuda però amb molt bona visió general. Finalment el seu atreviment, en el nostre cas, va ser una molt bona proposta.”\n“En aquest projecte el més difícil va ser poder concentrar totes les necessitats dels clients. El pas de les instal·lacions de domòtica, lampisteria, electricitat, aire condicionat, etc i alhora mantenir la senzilla però acuradísima estètica del projecte. Realment vaig poder aplicar la màxima del “menys és més” en tot el seu potencial. Cada espai està pensat per obtenir la seva capacitat espacial al màxim sense pertorbar la sensació de relax alhora que l’estil d’avantguarda de l’habitatge. Puc dir que és un habitatge projectat amb el màxim detall en el que m’encantaria viure per moltíssimes raons.”\nA continuació podeu veure un vídeo de tot el procés creatiu i d’execució del projecte …;)\n#casa02 per a una parella · Reforma integral · 500m² · Cerdanya · Bolvir\n“La casa de la montanya…\nPedra, fusta, llar de foc, etc…conviure amb aquests elements pot donar un resultat de casa tòpica i típica, que nosaltres tampoc voliem….\nVeure el Cadí era el més important en el noste indret; també convinar els colors de la terra, sense alterar la calma, ni posar-hi mobles, vitrines etc. Ho vam aconseguir, amb espais diàfans, colors naturals, terres ceràmics…. Un projecte llarg i dur que finalment disfrutem moltíssim.\nPrimordial que algú professional et doni un cop de mà.\nGràcies Carlota! “\n“En aquest projecte vam començar a col·laborar juntament amb els arquitectes quan estaven iniciant la distribució interior. Suggerim als clients un canvi radical en la manera de distribuir els espais, creant zones totalment obertes i àmplies on poder rebre als seus convidats. Crec que aquest projecte no té res que no estigui dissenyat especialment per a ells. És un treball cuidat al detall de disseny d’elements arquitectònics (escales, xemeneies, portes corredisses i batents, mobles, selecció de materials, textures, colors, tractament de la il·luminació, tèxtils, etc.). També vàrem projectar els exteriors de l’habitatge, inclosa la piscina, en col·laboració de la paisatgista Bàrbara Pla.”\n#piso02 · reforma vivenda parcial · 80m² ·BCN · Vila Olímpica\n“La Carlota es resolutiva, creativa i sap captar allò que vols fent de la teva llar un lloc millor “\n#loft02 per a una família · Reforma integral · 100m² · BCN · Passeig Colom\n“Durant la reforma que vàrem fer del nostre pis de Passeig de Colom la Carlota va ser una peça clau. Va identificar la nostra essència, la nostra personalitat i la va connectar amb les propostes creatives que de seguida ens van encaixar. Tant en el procés de distribució dels espais, cromatisme, il.luminació, així com la tria de mobles ens va donar idees que ens van encantar. És superdiligent i lidera la direcció de l’obra de manera eficient complint en plaços i per suposat en la qualitat dels acabats.”\n#loft01 · Reforma integral · 65m² · BCN · Eixample esquerra\nAquest projecte va ser un repte per moltes raons. Teníem una planta de molt difícil distribució a causa de la seva forma exageradament triangular. Una gran terrassa a un nivell més baix que només tenia accés des d’una petita porta de la sala. La voluntat de la clienta de crear un espai amb una gran personalitat, d’estades àmplies per poder rebre convidats i cuinar còmodament dues persones, la necessitat de comunicar tot el pis amb la terrassa i tot això amb una explosió de color i certs aires ètnics. No puc estar més contenta del resultat.\nA continuació podeu veure un vídeo de tot el procés creatiu i d’execució de el projecte …;)\n#piso01 · Reforma integral · 110m² · BCN · Vila Olímpica\n“En aquest projecte la clienta va deixar molt clares les seves idees. Volia una llar elegant, discreta i equilibrada. Volia una zona per a treballar còmodament i unificar espais. L’objectiu de projectar un habitat acollidor, còmode, funcional i elegant es va aconseguir mitjançant la comunicació d’espais, el disseny de mobles a mida i utilitzant una gama cromàtica constant basada en els tons neutres i materials naturals d’alta qualitat.”\n#casa01 · Reforma integral de la planta baixa · 55m² · BCN · Sant Quirze\n“Haver contractat a la Carlota és el millor que podríem haver fet en la reforma de casa. Les seves suggerències i idees van expandir enormement les possibilitats de casa nostra amb soluciuons i alternatives que no haguéssim pensat mai. Ens va saber acompanyar fins a un resultat equilibrat i elegant, alhora que acollidor, còmode i funcional. En l’execució de l’obra ens va evitar complicacions i mals de cap, la qual cosa és de molt agraïr, acabant-la en temps i forma.”\nMoltes gràcies a tots els clients que heu dedicat el vostre temps a escriure unes paraules sobre l’experiència que compartim en el seu moment.\nCadascún ha estat especial i tinc de tots un bonic record.\nEstic encantada d’haver-vos ajudat al fet que cada dia gaudiu de les vostres llars!


RECERCAT 2012 | Blog de la Xarxa de Museus d'Etnologia de Catalunya\nPublicat el 2 Mai 2012 per xmecatalunya\nEl Museu de la Vida Rural col·laborarà en les activitats de la vuitena jornada del RECERCAT, la Jornada de Cultura i Recerca Local dels Territoris de Parla Catalana que, organitzada per l’Institut Ramon Muntaner, se celebra anualment en el marc dels actes de la Capital de la Cultura Catalana, enguany a Tarragona, els propers 12 i 13 de maig de 2012.\nLa jornada té per finalitat oferir una mostra de les publicacions, projectes i activitats dels centres i instituts d’estudis locals i comarcals dels territoris de parla catalana. Es tracta d’iniciatives elaborades des de cada territori amb l’objectiu de generar coneixement, afavorir la seva difusió i contribuir al seu desenvolupament.\nLes aportacions realitzades des de la xarxa territorial articulada que configuren els centres d’estudis són fonamentals per al conjunt de la cultura catalana. Reconèixer la important tasca que realitzen aquestes entitats per a la recerca i la seva posterior divulgació en els territoris de parla catalana i també reconèixer la trajectòria d’una persona vinculada al món dels centres d’estudis a través del premis RECERCAT. També es pretén fomentar la comunicació i el contacte entre les entitats culturals participants, els investigadors i el conjunt de la societat civil.\nEn aquest marc el dissabte 12 de maig a les 19.00 h. el Museu de la Vida Rural participarà en la taula rodona “Experiències en el món agrari a través del llibre Cròniques rurals i del catàleg de l’exposició El món agrari a les terres de parla catalana“. Hi participaran l’escriptor Joan Rendé i el periodista Lluís Foix; l’acte anirà moderat per Jordi Llavina.\nPodeu descarregar tot el programa d’activitats del RECERCAT en aquest enllaç: RECERCAT 2012 (Tarragona)\nL'entrada va ser publicada el MUSEU DE LA VIDA RURAL i etiquetada Cròniques rurals, Institut Ramon Muntaner, Joan Rendé, Jordi Llavina, Lluís Foix, món agrari, Museu de la Vida Rural, RECERCAT per xmecatalunya. Guarda l'enllaç permanent.


Miquel Noguer - president de la diputació\nlaura fanals laura fanals 04.07.2020 | 23:56\nMiquel Noguer, en una imatge d'arxiu.\nAquest 2020 està essent molt complicat tant per als ajuntaments com per a tota la ciutadania. En quines condicions ha afrontat la Diputació la crisi de la covid-19?\nAquesta situació atípica coincideix amb l'etapa encetada pel nou director del Patronat de Turisme, Norbert Bes, a qui deu conèixer bé perquè fins ara ha estat secretari de l'Ajuntament de Banyoles.\nEnguany també hi va haver el temporal Gloria, que va causar nombrosos danys a les comarques gironines.\nJa està tot a punt, o encara queden desperfectes per arreglar, del Gloria?\nJxCat admet haver actuat "tard" a les residències i "problemes" en els triatges.\nGirona retrà un homenatge a les víctimes del COVID amb un acte a les ribes del Ter.\nUn 27% de les residències catalanes encara té algun cas de Covid-19.


Malalt per l'esport... i pel Barça: 2012\nJa han començat les Olimpíades!\nPrimer que tot voldria comentar una mica l'Eurocopa, que em vaig despenjar una mica. Andrés Iniesta, tot i que no va marcar cap gol, va ser el millor jugador del torneig, cosa que ja estava cantat ;) i Jordi Alba, com m'imaginava, faria una molt bona actuació i així va ser, trobo que el Barça ha pagat poc per ell (14M€). La mala notícia ha estat el pixixi de Torres, això pot significar que tenim Torres per al mundial :(\nCristina Ronaldo va ser l'altra cara de la moneda, les seves ganes de ser el crack van fer que quedés a l'ombra de don Andrés. I Ramos, que gran Eurocopa que ha fet!\nMolt bé, feta ja la reflexió, anem als Jocs Olímpics. Van començar ahir amb una cerimònia d'apertura espectacular. Avui ja han caigut algunes medalles però per a Espanya, de moment, no cap.\nEn quan a la sel·lecció olímpica de futbol... ai... l'altre dia va caure merescudament davant del Japó. Es va veure un equip espanyol molt fluix, sense benzina, i totalment desorientats. Aquest Milla trobo que és més paquet d'entrenador que Torres de jugador. Molts jugadors, a part de la falta de precissió amb la passada i els controls, estaven descol·locats. Després del gol de Japó, un còrner que remata amb el peu a boca de porteria, vam jugar igual de malament i a més a més, ens van expulsar a Iñigo Martínez. Perquè no va fer els canvis aviat? Estava cantat que havia d'haver ficat a Ander Herrera i Cristian Tello de seguida. En fi, l'absència de Thiago i Cuenca es nota molt. I perquè no estan Marc Bartra i Sergi Roberto?...\nLa veritat és que estic bastant indignat amb Luis Milla. Ni és bon sel·leccionador, ni és bon entrenador. Si no canvia la cosa radicalment, farem el ridícul (si es que no l'hem fet ja...).\nPublicat per Sergi Mulet a 18:02 Cap comentari:\nVergonyosa actuació del Madrid un cop "no guanyen" o millor dit, els àrbitres no els regalen res. En quatre dies es van deixar 4 punts en el Bernabeu davant el Málaga i al Madrigal. Dos partits en que els àrbitres no els van beneficiar amb excès i el Madrid no va ser capaç de guanyar.\nAixò sí, com que els àrbitres en el camp no els van beneficiar massa, el comité ja va clavar cullerada fora del camp per a intentar beneficiar-los més. Les sancions a Pepe, Rui Faria i Mourinho són de risa, i que li treiessin una groga a Sergio Ramos ja va ser el "acabóse". Cristiano Ronaldo va marxar "de rositas" amb la gran frase del titular d'aquest article.\nEn fi, ja ho va dir Guardiola ahir que el comité sancionador ha perdut l'autoritat.\nPublicat per Sergi Mulet a 17:44 Cap comentari:\nAltre cop Abi?\nS'ha sabut aquesta mateixa tarda que Abidal, just un any de extirpar-li un tumor, ara li han de fer un transplant de fetge.\nMolts ànims de nou Abidal, estem en tu!\nPublicat per Sergi Mulet a 19:13 Cap comentari:\nContinuem amb els FLORENTINATOS. Sé que sóc "cansino" però ja veureu, el dia que aixequin la manta...\nPublicat per Sergi Mulet a 19:33 Cap comentari:


L'Autònoma insubmisa a la LOU | elsud.org\nL'Autònoma insubmisa a la LOU\nEnviat el Desembre 18th, 2001 per elsud.org\nAquest matí el Claustre General de la Universitat\nAutònoma de Barcelona ha aprovat una resolució presentada per les assemblees d'estudiants en què se sumava a la campanya iniciada per la Universitat de Girona declarant-se insubmisa a Llei Orgànica d'Universitats si aquesta és aprovada finalment.\nLa Plataforma d'Assemblees de la Universitat de Girona vol expressar la seva màxima satisfacció pel que entenem com una de les primeres respostes a la crida enegegada a proposta nostra pel Claustre de la UdG, que tenim la seguretat que s'extendrà arreu de l'Estat. I, com és obvi, felicitar les companyes i companys de l'Autònoma per la feina feta.\nTot i això hem de denunciar el poc talant democràtic de l'equip de govern de la UdG, i en concret del Rector Nadal, que no només no ha posat cap esforç per dur a terme la crida sinó que, ben al contrari, ha fet campanya activa contra la insubmissió. Aquest fet posa en dubte la lleialtat institucional que tantes vegades el Rector ha gosat demanar a les assemblees. �?s difícil de creure que el Rector s'oposa a la LOU quan li falta temps per aplicar el seu esperit ignorant deliberadament allò que el Claustre recordem-ho, el Claustre a qui deu el càrrec- ha resolt.\nLa lluita contra la LOU continuarà amb la mateixa fermesa encara que el Govern del PP i els seus còmplices de CC i CiU segueixin enrocats en la postura d'aprovar-la contra un rebuig unànime. I dins d'aquesta lluita hi figura de manera destacada la campanya per la insubmissió. Al costat de l'exigència que l'Equip de Govern de la UdG apliqui la resolució del Claustre, les assemblees d'estudiants volem fer palès que, com hem fet fins ara, continuarem extenent la crida aprovada pel Claustre el 21 de novembre passat.\nLa lluita contra la LOU tot just acaba de començar i no acabarà fins a derogar-la.\nPlataforma d'Assemblees de Facultat i Escola de la UdG / Consell d'estudiants de la UdG\nGirona, 18 de desembre del 2001.


Caprí - Productos cárnicos | TACISA\nCarn de cabrit, una carn molt fina i delicada\nLa carn de cabrit de llet és tan sucosa gràcies al seu contingut en greix. Aquesta, però, és molt fàcil d'eliminar abans o després de cuinar, ja que s'acumula al voltant de les vísceres i sota la pell.\nLa temporada més idònia per gaudir d'aquest apetitós menjar abasta des de finals d'hivern fins ben entrada la primavera, ja que les mares dels cabrits de llet s'alimenten en aquesta època amb pastures fresques. Per tant, és en aquest moment quan la carn del cabrit té un sabor més suau i un color més rosat.\nCabrit obert en canal\nCuixa de cabrit congelada\nCuixes de cabrit rostides\nJoc de 1 espatlla i 1 cuixa de cabrit\nPany de cabrit amb cuixa\nPany de cabrit tallat\nPany de cabrit tallat congelat


Un punt d'optimisme per començar la temporada\nEmpat entre Sevilla Atlético i Sabadell en el primer partit de lliga dels arlequinats. El conjunt d’Antonio Hidalgo, que ha anat de menys a més, ha tingut les ocasions més clares. La connexió entre Alfred Planas i Moha Ezzarfani ha estat l’arma més perillosa d’un Centre d’Esports que s’ha mostrat molt sòlid en defensa. Pel que fa al filial del Sevilla, els homes de Paco Gallardo han intentat imposar el seu ritme, però no han tingut èxit. Als minuts finals, a més, s’han quedat amb deu homes per l’expulsió d’Isaac Romero amb vermella directa. Finalment, però, el Sabadell s’emporta un punt que ha d’aportar cert optimisme respecte a les esperances de l’equip.\nLa posada de llarg del Sabadell aquesta temporada ha començat amb una primera meitat bastant plana. La solidesa defensiva ha estat la virtut més gran d’un Sabadell que no ha patit molt en les arribades del Sevilla Atlético -tot i que Nacho Quintana ha estat a punt d’aprofitar una errada de Kike Royo a una mala sortida-. A l’hora de desplegar-se en atac, a més, s’ha notat la falta de ritme de l’equip. La majoria de passades no han trobat destinatari, encara que els homes d’Antonio Hidalgo -que ha estat amonestat verbalment abans del descans- ho han intentat amb insistència. De fet, just abans del descans, Kibamba ha salvat el Sevilla Atlético amb dues accions defensives de molt mèrit.\nDomini i ocasions sense encert\nEl pas pels vestidors ha ajudat al fet que tots dos equips hagin començat a ser més ofensius i sovintejar les dues porteries. Moha Ezzarfani, després de dues grans accions d’Alfred Planas que han acabat amb una centrada a l’àrea, ha tingut les més clares de la represa, però no ha encertat a l’hora de definir. Amb el pas dels minuts, el Sabadell ha començat a amenaçar la porteria d’Alfonso i Aleix Coch ha obligat el porter local a realitzar una gran aturada després d’una bona rematada. Però el Sevilla Atlético tampoc s’ha fet enrere i Kike Royo ha hagut de treure els reflexos per evitar el primer gol del partit.\nDesprés d’uns minuts elèctrics, i coincidint amb l’entrada dels canvis, el partit s’ha tornat a calmar pel que a ocasions de gol es refereix. Però el Sabadell no ha deixat de lluitar i Néstor Querol, després d’una bona acció individual, ha estat a punt de batre Alfonso instants abans del temps afegit. I just abans del minut 90, Isaac Romero ha vist la vermella directa per una falta molt dura sobre Ramón Folch al mig del camp. Tot i la superioritat, el marcador no s’ha mogut i l’empat ha repartit un punt a Sevilla Atlético i Sabadell després d’un duel on els arlequinats han tingut les millors oportunitats de gol, però no les han pogut materialitzar.\nL’empat serveix al Centre d’Esports per sumar el primer punt al caseller i aconseguir la primera porteria a zero de la temporada. Els homes d’Antonio Hidalgo, com ha passat durant el partit, esperen anar creixent amb el pas dels partits. Aquest primer empat no és el resultat ideal, però ara s’ha de fer bo en el primer partit a la Nova Creu Alta davant la Balompédica Linense que, a més, coincidirà amb la Festa Major. Abans, però, toca acabar de tancar el mercat de fitxatges i continuar treballant perquè l’equip vagi creixent dia rere dia.\nSevilla Atlético: Alfonso, José Ángel, Kibamba, Juanmi, Zarzana (Luis Vacas, min. 72), Pablo Pérez, Pedro Ortiz, Xavi Sintes, Carlos Álvarez (Juanlu, min. 72), Quintana (Luismi, min. 57) i Iván Romero (Isaac Romero, min. 57).\nCE Sabadell: Kike Royo; Guillem Molina (Óscar Rubio, min. 88), Aleix Coch, César Morgado; Alfred Planas, Xavi Boniquet (Ramón Folch, min. 70), Facundo García, Diego Caballo (Dani Sánchez, min. 70); Jacobo González (Aarón Rey, min. 77), Néstor Querol i Moha Ezzarfani.\nÀrbitre: Manuel Pérez Hernández (Col·legi Madrileny) ha amonestat a Facu García (min. 42), Pablo Pérez (min. 49), Xavi Boniquet (min. 53), Pedro Ortiz (min. 63), Isaac Romero (min. 71) i Guillem Molina (min. 88). Ha expulsat Isaac Romero amb vermella directa al minut 90.\nEstadi: Estadio Jesús Navas.\nEtiquetes: Alfred Planas, Antonio Hidalgo, CE Sabadell, Isaac Romero, Sevilla Atlético


L'Escola de Música prepara la sisena edició de la xilofonada poètica - Ajuntament de Valls\nL'Escola de Música prepara la sisena edició de la xilofonada poètica\nL’Escola Municipal de Música Robert Gerhard està ultimant els preparatius del que serà ja la sisena edició de la xilofonada poètica. El projecte parteix, com en anys anteriors, d'un llibre de poesia per a nens i per aquest curs s'ha escollit l'Abecedari Poètic de Salvador Comelles. El llibre conté poemes dedicats a les diferents lletres del diccionari i està il·lustrat per Àngels Ruíz. Per al projecte s'han escollit els poemes La granota i el gripau, Nin-non, Desvetllat espio, Lectura, Ara arriba carnestoltes, Coses que m'agraden, El full i la fulla i Carta als reis mags de l'escola de música.\nL'objectiu del treball és potenciar l'aprenentatge musical a través dels instruments Orff i de la cançó. La professora i coordinadora de l'activitat, Rosabel Bofarull, és qui ha versionat els poemes per a cor, instrumental Orff i piano. En aquest sentit, l'Escola aposta per propiciar la creació de nous materials musicals pensats per als alumnes del centre. Fruit d'aquest projecte s'han publicat un parell de llibres amb els poemes i les partitures, donat l'interès editorial per promoure una experiència didàctica consolidada. Per a aquesta edició de la Xilofonada Poètica la direcció de l'escola ha convidat els centres públics de Valls i de la comarca, en una clara voluntat d'arribar a més alumnes en un projecte que té com a base la música per a la cohesió social.\nLa Xilofonada tindrà tres concerts diferents: el primer, dimarts 22 de gener a les 6 de la tarda al Teatre Principal de Valls, on hi participaran els alumnes de l'escola de música, una vintena de nens de set anys, i que comptarà amb la presència de l'autor i la il·lustradora del llibre. El segon serà el dimecres 30 de gener a 2/4 de 6 de la tarda a la Residència Alt Camp, per tal d'acostar la música en directe als avis del centre a través dels alumnes més joves de l'escola.\nVALLS · 9 DE GENER DE 2019


Entrevistes Joan Barceló | Associació d'Escriptors en Llengua Catalana\nUn autor que amb 23 anys hagi guanyat sis premis literaris en pocs mesos, segurament no deu ser gaire corrent en els annals. És si més no el cas del lleidatà Joan Barceló, que acaba d'obtenir el premi de poesia Vicent Andrés Estellés concedit en el marc dels Premis Octubre que organitza anualment a València l'editorial Tres i Quatre. El dia que el vam entrevistar a Barcelona, aquest recordman de les competicions literàries feia els 24 anys i estava empiocat per una de les clàssiques malalties d'entrada d'hivern (dades per a la Història, no cal dir-ho).\n—Primera estació: Aixequi's i expliqui'ns això dels premis en règim d'acaparament.\n—Als 18 anys vaig ser finalista del premi Amadeu Oller (Barcelona) de poetes joves. Per sort, no m'ho van publicar. L'any següent vaig guanyar el premi Consol Colell per a poetes inèdits concedit pel Casal Català de Suïssa. Tampoc no ho van publicar, per sort. Llavors vaig estar tres o quatre anys sense presentar res. L'any passat vaig guanyar el premi de poesia Ventura Gassol organitzat a Selva del Camp (Baix Camp) amb el recull «Picada d'escorpí amb mel s'ha de guarir». Com que el nom anava tancat en plica i no ho van publicar, vaig aprofitar per presentar el mateix recull amb un altre títol («Taques de lluna falsa en cel d'estany») al premi Marià Manent de Premià de Dalt (Maresme) i el vaig guanyar. Amb un altre títol el vaig tornar a enviar al Vicent Andrés Estellés 1978 de València i vaig quedar-ne finalista. I el vaig tornar a presentar amb el títol «El vent del vent» al premi Recull de Blanes 1979 (Maresme) que vaig guanyar. Realment, és un llibre que m'ha donat molta pasta. El tenen a Edicions 62, perquè acostumen a publicar els premis Recull. Suposo que sortirà. En narrativa, vaig guanyar el premi Cavall Fort 1978 amb «Cròniques insomnes» a les Festes de Cultura Pompeu Fabra celebrades a Prada de Conflent. He estat accèssit al premi de narrativa Joan Alcover de las Feste Pompeu Fabra del mes passat a Mallorca, i que va ser declarat desert, amb «Mirades i espectres». Al mateix llibre li vaig posar «Pollancres bords vigilen rius estàtics» i el vaig presentar al premi Andròmina, però res. També he estat finalista del premi Folch i Torres 1978 de narrativa infantil amb «Ulls de gat mesquer» (La Galera, Barcelona, 1979) i del Joaquim Ruyra 1978 de narrativa juvenil amb «Viatge enllunat» (Publicacions de l'Abadia de Montserrat, Barcelona 1979). També he guanyat un premi de teatre infantil, però ja està bé, deixa-ho, és molt pedant. Els premis són un medi, no pas un fi. Me'ls carrego però m'hi presento.\n—Noi, i aquesta carrera fulgurant, com pot ser?\n—Jo crec que és una conjunció astral de Saturn amb Urà a la casa 4 de l'horòscop. Però vaja, pot haver-hi altres factors. Els altres factors, que ho diguin la gent dels jurats. Ara vull descansar de premis, passar dos o tres anys escrivint o vivint simplement. He notat en algun diari una ironia estranya: «Un altre premi per a Joan Barceló», «Barceló acapara els premis». I em molesta. Perquè ens els meus premis no hi ha «tongo». No sóc un tio conegut, només he publicat dos llibres per a canalla i un de poesia que no el coneix ningú (jo si; «No saps veure l'espai que t'envolta»; Edicions Àcid S.A., Barcelona 1977). I als jurats que m'han premiat no em coneixia pràcticament ningú.\n—Diuen que el teu premi Vicent Andrés Estellés serà un incentiu per a promocionar la jove literatura lleidatana...\n—El premi no ho sé; però jo estic molt entossudit en promocionar la gent de Lleida. Hi ha hagut un «boom» mallorquí, un «boom» valencià, un «boom» rossellonès amb l'últim guanyador del Sant Jordi de novel·la. Ara ens toca a nosaltres, no? Sobretot tenint en compte que el lleidatà Manuel de Pedrolo ha estat enguany Premi d' Honor de les Lletres Catalanes. El que passa és que els correctors són uns bandarres i li han destrossat molt el seu lèxic lleidatà de la primera època. Aquest mes ha de sortir a Edicions Robrenyo una antologia de 13 escriptors lleidatans contemporanis que serà la pedra de toc del nostre «boom» als Països Catalans... (ho dic en conya, que consti). En Josep Albanell és lleidatà, però la seva parla no ho és del tot. Jo sóc lleidatà i ruralista, si senyor. M'agrada d'incorporar paraules del lèxic popular, encara que no estiguin a l'Alcover-Moll. Aquestes narracions del premi de Mallorca i de l'Andròmina eren en llenguatge dialectal. A mi m'interessen en Guillem Viladot i en Carles Reig, que ara se'n torna a viure a París. A l'antologia també hi ha Josep Vallverdú, Maria Mercè Marçal, Josep Espunyes, Josep Grau i Colell, Jordi Pàmies (darrer premi Carles Riba de poesia), la Teresa Pàmies i no sé qui més.\n—I tu com «t'has fet» en tant que guanyador precoç de la tira de premis?\n—Doncs mira, quan vaig plorar la primera vegada en néixer, ja vaig fer el meu primer vers... Sóc de Menàrguens (Noguera Ribagorçana). Vaig estudiar el batxillerat a Barcelona. Vaig estar tres anys al seminari i allò em va catalanitzar molt, curiosament. Vaig aprendre-hi el català llegint els Salms. Después vaig fer Filologia a la Universitat de Barcelona. Vaig començar per la plàstica, pintant, i després degut als rebrots del seminari i als Salms vaig posar-me a fer pomes. Hi ha poetes que van pel món dient «m'ha influït Carles Riba» i coses així. A mi m'ha influït el Capitán Trueno, l'Asterix, el Mortadelo y Filemón i l'Hombre Enmascarado. Però el que més m'ha flipat és el paisatge; m'estic arreglant una casa a Tudela de Segre, una comarca de secà com ara Castella. Allò em suggereix moltes coses.\n—No se't va veure, a València, la nit dels Premis...\n—No sabia ni quin dia es concedien. No em van avisar. El diumenge al vespre uns amics em van dir que havia sortit a l'«Avui». Encara que m'haguessin avisat, si no em pagaven el viatge no hi hauria anat. No m'interessa el rotllo.\n—A més de l'import dels premis, de què vius?\n—Ara trafico amb pomes. Vaig al meu poble a buscar-les; allà les venen a duro el quilo. I després en venc caixes als amics a Barcelona. De moment tinc cinquanta caixes a casa. Em faries un favor si ho poses a la revista que poden venir a comprar-me-les a preu de cost. També tinc pernils de Benasque (Aragó). He fet classes de català i de didàctica de la literatura a «Rosa Sensat», cursets a l'Escola Normal i també visc de col·laboracions al programa de Ràdio 4 «Català per a tothom» que porta en Xavier Bru de Sala, narracions a Cavall Fort, dibuixos per a editorials, els drets d'autor dels dos llibres per a nanos i els premis. Em faig sobretot amb la gent de la literatura infantil; són els únics que s'ho passen bé perquè són infantils. A més la majoria són dones i fan una cuina boníssima.\n(Xavier Febrés. "El recordman dels premis literaris", L'hora. Setmanari de Catalunya [Barcelona], núm. 36, 18 de novembre del 1979, p. 36-37)


Mig centenar d'edicions de «Tornaveu», tot un repte - tornaveu\nL'equip fundador de Tornaveu a l'Ateneu Barcelonès: Èric Jové, Antoni Carné, Joan Maluquer, Pere Baltà, Enric Cirici i Joan-Ramon Gordo (Foto: Tornaveu)\nPere Baltà, periodisme, Tornaveu\nA la darrera edició de Tornaveu, al costat mateix de la capçalera, vam destacar el número 50 amb un punt d’admiració. Va ser la nostra manera de commemorar una fita. 50 edicions! Aquesta tribuna d’expressió ja forma part de la història del moviment associatiu cultural que, finalment, disposa d’una veu pròpia. L’estiu del 2009 ens vam plantejar la necessitat de crear aquesta publicació i, des del primer moment, s’optà per situar la que hauria de ser «la veu de l’associacionisme cultural català» a l’àmbit d’Internet. El periodisme digital encara és una aventura, però, una dècada endins del segle XXI, aquesta és l’opció que ens havíem de plantejar.\nVeníem bàsicament del periodisme de paper, però teníem molt clars els avantatges d’una edició digital, especialment la possibilitat de superar les fronteres artificials que separen els diferents àmbits de parla catalana. En aquell moment ni ens plantejàvem la possibilitat d’arribar a lectors d’arreu del món. Mig centenar d’edicions han certificat la utilitat del projecte. Encara hi ha camí per endavant, sobretot en l’aplicació de les més avançades tecnologies de la informació digital, però hem arribat fins aquí millorant edició rere edició aquest projecte.\nPersonalment, he de reconèixer que sento una certa satisfacció d’haver dirigit les primeres cinquanta edicions de Tornaveu. Quan vaig exposar el projecte als companys d’Heptàgon —vinculat a la Universitat Catalana d’Estiu— i als de l’Ens de Comunicació Associativa, es produí un acord condicionat al fet que n’assumís la direcció. Ja no tinc edat per a assumir els grans reptes que m’han entusiasmat en el passat, però creia en la necessitat de donar veu pròpia a l’associacionisme i vaig acceptar amb la condició de concretar la meva etapa a un sol any. N’han passat dos i mig des d’aquell dia. El procés de creació no va ser gens fàcil. Passà mig any abans no ens vam adaptar a la tecnologia d’Internet. Finalment, el gener del 2010 vam penjar la primera edició de Tornaveu i, des d’aleshores, l’hem anat millorant, procurant mantenir la màxima regularitat d’aparició i configurant la imatge i l’estil propi de la revista, mentre incorporàvem col·laboradors i eixamplàvem la projecció (l’audiència, com diu la gent dels mitjans), buscant la col·laboració de les federacions que integren l’Ens de Comunicació Associativa. Ja disposàvem de l’extensa llista de la Universitat Catalana d’Estiu, a la qual portem dos estius fent edicions especials durant la celebració.\nQueda molt de camí per endavant, quan altres projectes reclamen la meva dedicació. Continuaré col·laborant a Tornaveu, sobretot perquè el consell de redacció que consta al peu de la pàgina editorial s’ha convertit en un nucli d’amistat on he passat estones entranyables. Em desfaria en elogis de tots ells, tots han fet una gran aportació al projecte i són gent d’una trajectòria reconeguda. Continuarem fent equip, encara que ja no em pugui ocupar d’una direcció que m’ha obligat a una dedicació força intensa. En aquests moments ja no és tan necessària la tasca que he desenvolupat. La redacció està perfectament estructurada des de l’experiència aconseguida.\nQuan vaig acceptar dirigir Tornaveu, amb un compromís a curt termini, em va semblar que seria com tancar un cercle de la meva vida. El periodisme sempre ha estat la meva passió. Ja fa més de mig segle que vaig entrar a la redacció d’un diari per a iniciar-me professionalment. Hi arribava des de la direcció del periòdic de la meva ciutat. Presumeixo d’una densa experiència professional en el món de la comunicació, que sempre he exercit des del compromís social. Aquest compromís em portà fa més de trenta anys a la direcció del Servei de Promoció Cultural de la Generalitat, on vaig conèixer a fons el món de l’associacionisme cultural, fins arribar a la conclusió que tenim el país que tenim, en gran mesura, gràcies a l’associacionisme. Després em tocà contribuir a la cohesió social posant en marxa l’organisme que assumí el traspàs a la Generalitat de milers d’habitatges de l’Estat. Les tres legislatures que vaig ser al Congrés dels Diputats van fer que participés en el debat de lleis que afectaven aquest món de les associacions i, quan en acabar la meva darrera legislatura vaig decidir tornar a casa, vaig determinar d’ajudar a l’estructuració del moviment associatiu, potser també per a tancar el cercle iniciat el 1981 amb l’organització del Primer Congrés de Cultura Popular i Tradicional, un dels projectes del Pla de Dinamització Cultural que vaig redactar i dirigir entre el 1980 i el 1985.\nHan passat trenta anys des d’aquell esdeveniment que, per la seva importància, magnitud i representativitat, s’ha projectat fins a la segona dècada del segle XXI. En el procés han estat creades la gran majoria de les federacions que integren l’Ens de Comunicació Associativa, que no fa gaires dies es van reunir en assemblea al mateix Palau de la Generalitat. L’associacionisme, que es començà a estructurar a mitjan segle XIX a partir del moviment coral promogut per Josep Anselm Clavé, té ara mateix més vitalitat que mai. No em penso perdre les passes endavant que col·lectivament es fan. L’Ens i les federacions culturals seran els grans protagonistes. Per a qui sent passió pel periodisme i per la cultura associativa, la redacció de Tornaveu és un gran observatori. Gràcies (Antoni, Joan, Èric, Món, Enric...) per haver-me plantejat la possibilitat de tancar el cercle de la meva passió pel periodisme dirigint aquest projecte, l’autoria del qual compartim amb un nivell de responsabilitat idèntic.\nJaume Fabre - Girona\n8 de març de 2012, 11.38 h\nPere: De periodista no se'n deixa de ser mai, ocupis el lloc que ocupis. Tornaveu ja és més que uns revista, és un grup d'opinió.\nPere-Joan - Pau\n7 de març de 2012, 18.11 h\nGracies Pere, ara, espero que encara seguirem gaudint dels teus escrits molt de temps més\nManel Dobaño - El Prat de Llobregat\n7 de març de 2012, 14.16 h\nGracies, Pere, per la teva tasca.


Sicília, de l’1 al 4 de juliol de 2017: la Vall dels Temples d’Agrigento i cap a Marsala (dia 3, 3 de juliol de 2017) (VI)\nSicília durant l'Imperi\nSota August Sicília fou una província assignada al Senat romà governada per un procònsol. Al segle IV va passar a dependre del Vicarius Urbus Romae i governada per un consularis.\nPlini esmenta que al seu temps només els habitants de Messana tenien ciutadania romana. Centúripa, Netum, i Segesta tenien dret llatí, i la resta (menys les colònies) eren ciutats estipendiàries (tributàries).\nSota l'Imperi es parla molt poc de Sicília. En el regnat de Gal·liè es va produir una revolta d'esclaus que sembla fou reprimida ràpidament. La importància del gra d'Àfrica i Egipte va fer perdre importància al gra de Sicília.\nAlaric I va intentar creuar a Sicília però va morir quan era al sud d'Itàlia. Genseric, rei dels vàndals, que posseïa una flota, va poder envair l'illa i la va dominar per uns anys però en foren expulsats pels ostrogots que la van conservar fins que el 535 la va ocupar el general bizantí Belisari, i va romandre en poder de Bizanci fins a la conquesta àrab.\nEls àrabs van ocupar Mazara, a l'oest, el 827, i es van apoderar d'Agrigent. Messana fou ocupada el 831, i Panormos el 835. Siracusa no fou ocupada fins al 878. Al segle XI els bizantins van iniciar la reconquesta amb ajut dels normands, però Robert Guiscard el 1061 va iniciar la conquesta de l'illa pel seu compte i al cap d'un temps la va reduir.”\nFinalment, em llevo i ja anem a esmorzar a la terrassa del mateix establiment, a on prenem l’esmorzar dolç que ens van oferir la nit anterior. Hi ha els dos homes que porten l’allotjament, que són molt i molt atents i simpàtics. Les menges són delicioses, i riem una mica mentre, tot esmorzant, se’m caga un ocell a sobre i a dins del deliciós capuccino. Ens ofereixen bons consells per visitar coses, que els hi agraïm de bon grat. La veritat és que hi hem estat molt bé a l’establiment. Marxem i anem a buscar el cotxe, que la nit anterior vam deixar un xic mal aparcat. Tot fent la baixada, ens n’adonem que no el veiem. Suposem que se’ns l’ha emportat la grua, ja que és una via de doble carril a on els vehicles passen molt ràpidament. Sortosament, però, ha estat una falsa alarma i el cotxe continua mal aparcat i ben sol. Ens hi enfilem i anem a buscar un altre lloc a on estacionar-lo, però amb tant mala sort que ens mig perdem pels carrers impossibles de la ciutat. No entenc com en alguns carrers hi poden arribar a passar cotxes. Finalment, ens en sortim i aparquem per anar a fer un vol de dia per la ciutat. De nou agafem la cèntrica via Atenea i contemplem de dia la bellesa de la població. També hi ha un curiós carrer de les arts, ple de grafits i pintures, molt original! Tot i que el lloc convida a passar-hi més estona, de temps no ens en sobra, de manera que retornem al cotxe i ja anem cap a la propera destinació, que no és altra que l’atractiu per excel·lència de la ciutat: La vall dels temples (Valle dei Templi) (http://www.valleyofthetemples.com/; http://www.lavalledeitempli.it/ ).\nAgafem el cotxe per arribar-hi i som a tems de veure un accident en una rotonda. L’aparcament és de pagament, però ens equivoquem i aparquem a l’aparcament d’un restaurant que hi ha allí, que costa 2 euros menys que “l’oficial” (acabem pagant 3 euros). Seguidament ja comprem les entrades per la zona monumental, que costen 10 euros per persona. Si es vol fer la visita guiada, cal pagar 10 euros més. I ja entrem.\nA viquipèdia es conta el següent sobre la Vall dels Temples (https://en.wikipedia.org/wiki/Valle_dei_Templi; https://ca.wikipedia.org/wiki/Vall_dels_Temples ):” La vall dels Temples (en italià: Valle dei Templi) és un conjunt arqueològic situat a prop d'Agrigent, al sud de Sicília. Agrigent es començà a construir a partir del 580 aC en el territori que es coneix com la Magna Grècia; tots els temples de la vall foren construïts amb posterioritat a aquesta data. La vall dels Temples és considerada Patrimoni de la Humanitat des de 1998 i és una de les principals destinacions turístiques de l'illa.”\nLa vall dels Temples (que més aviat és una carena i no una vall) es caracteritza per la presència de les restes de set temples hexàstils d'estil dòric. Les seves denominacions i les respectives identificacions, excepte la de l'Olimpièon o temple de Zeus Olímpic, es creu que són meres especulacions humanístiques, tot i que es continuen utilitzant habitualment.\n· El temple d'Hera (conegut com a temple de Juno, l'equivalent romà d'aquesta dea grega) fou construït el segle V aC i incendiat el 406 aC pels cartaginesos. Era el temple en què s'acostumaven a celebrar els casaments.\n· El temple de la Concòrdia, anomenat així per una inscripció llatina trobada prop del temple, també fou construït al mateix segle V aC. Actualment és el més ben conservat. Es va transformar en temple sagrat al segle VI dC.\n· El temple d'Hèracles, el més antic, estava dedicat a la veneració del déu Hèracles (o Hèrcules), un dels més respectats pels habitants de l'antiga Akragas. Destruït per un terratrèmol, avui dia només en queden dretes vuit columnes.\n· El temple de Zeus Olímpic, edificat per honorar el déu homònim arran de la victòria del 480 aC contra els cartaginesos, es caracteritza per la presència dels anomenats telamons, estàtues de grans dimensions amb aspecte humà.\n· El temple dels Dioscurs (o de Càstor i Pòl·lux) fou construït per honorar els dos germans bessons, fills de Zeus o de Tíndar d'Esparta, segons les diverses tradicions. Només en queden quatre columnes dretes. És el símbol de la ciutat d'Agrigent.\n· El temple de Vulcà, també del segle V aC, es creu que era una de les construccions més imponents de la vall, però actualment és un dels temples més afectats pel pas del temps i dels fenòmens naturals.\n· El temple d'Asclepi, construït lluny de les muralles de la ciutat, era lloc de pelegrinatge dels malalts que es volien guarir.\nA la vall dels Temples, a més a més, s'aixeca la tomba de Teró, un monument de roca volcànica de notables dimensions en forma de piràmide, que es creu que fou erigit en memòria dels caiguts a la Segona Guerra púnica.”\nI ja ens endinsem de ple a la Vall dels Temples, completament rodejada de camps de conreu i amb unes vistes espectaculars al mar. (Continuarà)\n(La fotografia correspon al Temple de Zeus, a la Vall dels Temples)


Conformaciòn de grupos\nVocabulario empresarial inglés y fr...\nHerramientas informáticas para empr...\nEstudi dels noms dels carrers del poble de Llançà Tania Gonzalez 2.\nObjectius

Aconseguir on esta situat, com són, si hi ha un edifici d’interès i perquè li van posar aquell nom en aquell carrer i no a un altre.

\nMetodologia

La metodologia del treball és:

En primer lloc vaig escollir els carrers.

Desprès vaig buscar informació dels carrers escollits,

Tot seguit vaig començar a fer l’índex del treball, on hi ha els noms del carrers escollits i amb les parts que vull saber de cada un d’ells.

Finalment vaig començar a escriu el treball.

\nDelimitació de la zona

C/Gardissó

C/ Pablo Picasso

C/ Nicolás Salmeron

C/ Hospital

C/ Pilota

C/ Castell

C/ Major

C/ Les Llances

C/ Esglèsia

C/ Rafael Estela

\nC/ Gardissó 6.\nC/ Pablo Picasso 7.\nC/ Nicolás Salmeron 8.\nC/ Hospital 9.\nC/ Pilota 10.\nC/ Castell 11.\nC/ Major 12.\nC/ Les Llances 13.\nC/ Esglèsia 14.\nC/ Rafael Estela 15.\nConclusions

Finalment, he pogut veure que els carrers sempre han portat aquell nom i que són els més visitats de la vila de Llançà.

\nValoració personal

La meva valoració fen aquest treball es que he après molt més del carrers del meu poble i sobretot del meu carrer principalment.

També he pogut aprendre sobre la história dels diferents carrers escollits.

M’agradat fer aquest treball, perquè he après coses noves dels carrers del poble de Llançà.

\nBibliografia

Ajuntament de Llançà

Biblioteca municipal de Llançà

http://www.llanca.cat/ca/ (11.01.11; 18.01.11; 25.01.11; 1.02.11)

\nBLOG http://nomsdecarrer.blogspot.com/ Recommended\nLa Gatera de la Villa Study: The Future of VR, AR and Self-Driving Cars


En aquest lloc ens faciliten una petita guia en 54 llengües, que podem imprimir per després emsenyar en aquells establiments on fem els àpats quan estem de viatge per tal de facilitar als cambrers i restauradors la informació necessària per confeccionar el nostre menú.\nL’Associació de Celíacs d’Andorra premia a l’Associació de Celíacs de Catalunya\nEl passat 7 de juny de 2012, la presidenta de l'Associació de Celíacs de Catalunya, SMAP, la Sra. Matilde Torralba va recollir el premi que anualment lliura L'Associació de Celíacs d'Andorra, ACEA, a institucions o persones que col·laboren a favor de la divulgació d'aquesta malaltia i en benefici dels seus afectats. En aquesta edició, la junta directiva d'ACEA va acordar per unanimitat premiar a l'Associació de Celíacs de Catalunya, per tot el suport que reben en diferents aspectes i per l' important vincle que uneix les dues associacions.\nL'acte es va celebrar a l'auditori del Palau de Gel d'Andorra a Canillo a les 16.30 hores amb presència de la junta directiva i dels socis d'ACEA, coincidint amb la celebració de la Diada internacional de la celiaquia. La presidenta de SMAP també va oferir una conferència sobre l'etiquetatge als aliments, tenint en compte les exigències que marca la normativa europea i en aquest cas a Espanya.\nEs tracta del cinquè premi que lliura l'Associació de Celíacs d'Andorra.\nEn les 4 edicions anteriors es va guardonar:\n- l'Associació de Pares d'Alumnes de l'Escola Andorrana\n- el servei de pediatria de l'hospital N.S. de Meritxell\n- el cuiner Carles Flinch\nLa trobada també va ser de caire lúdic per als més petits, que recordem representen un elevat percentatge dels associats a ACEA que van poder gaudir de diferents activitats com patinar.\nL'acte va comptar amb la col·laboració del Comú de Canillo i amb el patrocini del ministeri de Salut, Benestar, Família i Habitatge.


No se sap com s'han contagiat un pacient de Sevilla i dos de Madrid, mentre que hi ha sis casos més confirmats, tots lleus, al País Valencià, i dos més a Castella i Lleó\n27/02/2020 - 11.52 Actualitzat 28/02/2020 - 13.16\nDos nous casos de coronavirus a Madrid, de persones que no haurien viatjat a cap zona de risc ni haurien estat en contacte amb ningú contagiat. Aquests dos s'afegeixen al de Sevilla, que també s'investiga d'on ve.\nUn dels casos de Madrid és un home de 77 anys, amb patologies prèvies, que es troba en estat greu a l'UCI de l'Hospital de Torrejón de Ardoz. El segon, de 50 anys, està estable.\nEl director del Centre de Coordinació d'Alertes i Emergències Sanitàries, Fernando Simón, ha dit que, com en el cas de Sevilla, s'està estudiant com s'han encomanat els dos pacients de Madrid.\nFernando Simón, director del Centre de Coordinació d'Alertes Sanitàries (EFE/David Fernández)\nEl pacient de Sevilla és un home de 62 anys que va ingressar fa deu dies amb un quadre de pneumònia a l'Hospital Virgen del Rocío. Simón ha explicat que, donat el període d'incubació, aquest pacient s'hauria encomanat d'una altra persona que podria haver estat en una zona de risc, perquè a partir d'ell no hi ha cap més cas conegut.\n"No s'han identificat a la comunitat altres casos a part d'aquest. No vol dir que no n'hi hagi, però si n'hi ha hagut, han estat molt lleus o molt pocs. No en tenim la seguretat.\nS'esta intentant identificar els punts on aquesta persona s'ha pogut infectar i a partir de qui. I llavors, poder controlar i valorar si a més d'aquest cas n'hi ha hagut d'altres a partir d'aquest focus. Són investigacions que necessiten temps."\nEn total, aquest dijous s'han confirmat 8 casos nous, de caràcter lleu. Sis són al País Valencià i dos a Castella i Lleó.\nSis contagiats més al País Valencià, lleus\nLa Conselleria de Sanitat valenciana ha anunciat 6 nous casos d'infecció per coronavirus, tots de caràcter lleu. Dos pacients estan ingressats a l'Hospital General de València, dos més al Clínic, un al Doctor Peset i un altre a Sagunt.\nEn total, són 8 les persones que han donat positiu del Covid-19 al País Valencià, ja que als casos d'aquest dijous cal sumar-hi el pacient ingressat a Vila-real i el primer que ha sortit a València.\nQuatre dels casos nous són de l'entorn d'aquest pacient, un periodista de 44 anys ingressat al Clínic des d'aques dijous a la matinada. Dos d'aquests, a més, van ser a Itàlia amb ell, segons ha explicat la consellera, Ana Barceló:\n"Dos homes estan ingressats a l'Hospital General de València i se'ls ha diagnostic la presència de coronavirus per contacte amb el pacient ingressat al Clínic. No van viatjar a Milà. Dos casos més són al Clínic, també són de l'entorn del periodista i sí que van viatjar a Milà."\nHospital Clínic de València, on hi ha ingressat dos dels pacients (EFE/Kai Försterling)\nEls altres dos són persones que van viatjar a Itàlia fa poc: una dona que va viatjar fa poc a Milà i està ingressada a l'Hospital de Sagunt, i un italià que estudia a València i que va estar recentment a les zones de risc del nord d'Itàlia. Per la responsable de Salut, ha quedat clar que "les vies de detecció i protecció funcionen".\nLa consellera valenciana ha remarcat que tots els afectats tenen símptomes lleus i no es descarta que siguin tractats a casa:\n"Aquesta tarda el ministeri de Sanitat ha aprovat un protocol per als pacients que han donat positiu i presenten una simptomatologia lleu, que puguin ser atesos al seu domicili, perquè és preferible que l'aïllament sigui en l'entorn més favorable per al malalt. Per tant, no es descata que en els pròxims dies o hores pugin ser traslladats a casa seva amb totes les garanties de seguretat i d'atenció, d'acord amb el protocol."\nDos nois contagiats a Castella i Lleó\nEls altres dos casos confirmats aquest dijous són a Castella i Lleó, els primers d'aquest comunitat. Són un noi italià de 18 anys ingressat a Segovia, amb símptomes "bastant lleus", i un iranià de 28 anys, hospitalitzat a Valladolid.\nEl primer va ser a Milà fa uns dies i, com que viu en una residència d'estudiants, s'analitza els contactes que hagi tingut amb els companys d'allotjament i de classe.\nPel que fa al segon pacient, és un iranià que estava de visita al parc tecnològic de Boecillo, a Valladolid, i s'analitza elss enginyers que l'acompanyaven. Ja s'ha aïllat una dotzena de persones de l'empresa on havia anat, per precaució.\nMés de 20 hospitalitzats\nAra hi ha 23 persones hospitalitzades a tot l'Estat per positiu del Covid-19. Una dels casos nous ha estat a Catalunya, una noia de 22 anys que va ser a Milà.\nMantenir els protocols de prevenció\nAbans de saber-se els últims casos, el ministre de Sanitat, Salvador Illa, ha assegurat, en una entrevista a "Els matins" de TV3, que no farà canviar, de moment, els protocols de prevenció.\nIlla ha dit que els protocols de prevenció que s'apliquen són la detecció precoç, l'aïllament i el tractament dels casos, i que segueixen estrictament les mesures que els indiquen els experts i que, per ara, no cal prendre'n de noves.\n"De moment, les mesures que hem pres, que consisteixen bàsicament en la detecció precoç dels possibles casos, i en l'aïllament i tractament d'aquests casos que detectem precoçment, creiem que de moment són les necessàries."\nEl ministre de Sanitat, Salvador Illa, en l'entrevista a "Els matins" de TV3 (CCMA)\nIlla ha dit que els experts no recomanen ni portar mascaretes pel carrer, ni prendre la temperatura als aeroports, perquè pot ser fins i tot contraproduent, ja que aquest control pot generar un relaxament. El ministre insisteix a seguir les recomanacions per fer una detecció precoç dels possibles casos.\n"A Itàlia tenien controls de temperatura i no han demostrat eficàcia. Només un 50% de les persones que tenen coronavirus presenten com a primer símptoma la febre, un 45% restant presenten com a primer símptoma la tos o mal de coll o algun altre símptoma."\n"El que és important és que les persones que vinguin de les zones que hem qualificat de risc i es trobin amb algun dels símptomes que hem explicat, símptomes -per dir-ho ras i curt- d'una grip normal, truquin, es posin en contacte amb les autoritats sanitàries, vagin a casa seva, es quedi aïllades a casa. Hi aniran a fer la mostra i veuran si tenen o no tenen la malaltia."\nEl ministre ha qualificat la situació de preocupant, sense alarmismes, i ha dit que es treballa amb les autoritats sanitàries territorials i autonòmiques "per preparar escenaris de futur en el cas que s'haguessin d'activar".\n"Amb els casos que hi ha avui no fa falta, però no podem descartar que s'hagi de fer."\nVigilància activa a Tenerife\nIlla ha afegit que 2 dels 4 casos de l'hotel de Tenerife on hi ha quarantena es van encomanar en el mateix grup de turistes provinents d'Itàlia, durant el trajecte o a l'hotel en arribar a l'illa.\nAquest dijous han autoritzat la soritda de 130 turistes dels prop de mil que s'hi van aïllar. Aquests clients van arribar a l'hotel dilluns i no han tingut contacte amb el primer turista contagiat. De tota manera, hauran d'estar en "vigilància activa, els pròxims 14 dies. S'han de prendre la temperatura dos cops al dia i s'ha de saber on són.\nEl govern canari ha informat que cap dels clients de l'hotel presenta símptomes que facin pensar que estiguin contagiats.\nCoronavirus: se'n frena la propagació a la Xina, puja a Corea del Sud\nEl personal mèdic reforça la formació davant del nou coronavirus\nSalvador Illa: "Els experts ens recomanen no posar controls de temperatura"


Litoral - L'Institut Jaume Almera col·laboren amb una activitat de neteja al Parc de la Serralada Litoral - Notícia - L'informatiu\nVan retirar cartutxos i deixalles del camp de tir de Ca l'Arcís\nAlumnes mirant el plafó dels ocells. Autor: XPN\nEl dijous 7 de novembre es va dur a terme una activitat emmarcada dins el projecte Reanima, en la qual van participar setanta-cinc nens i nenes i set professors de l'Institut Jaume Almera de Vilassar de Dalt, acompanyats pels guardes del Parc.\nEl grup d'alumnes i professors es va trobar en el Centre d’Informació de la Creu de Can Boquet i un cop allí es vam dividir en tres grups de vint-i-cinc nens, dos professors i un guarda del Parc per a cada grup. Aquests darrers van explicar als alumnes quines són les tasques que realitzen i amb quines incidències es troben.\nDesprés, es van dirigir cap a la Roca d'en Toni, on van escoltar una breu explicació sobre l'entorn i van poder veure les tombes medievals i el plafó informatiu dels ocells comuns del Parc de la Serralada Litoral. Després, van anar cap a l’antic camp de tir de Ca l'Arcís, on es va fer l'activitat principal que consistia a col·laborar amb la retirada dels cartutxos i les deixalles que s'anaven trobant. Prèviament, els professors van repartir als alumnes bosses de brossa i guants per a la recollida.\nMoltes gràcies a tots i totes per la feina feta.\nPlafó informatiu dels ocells comuns del Parc de la Serralada Litoral [PDF]\nInstitut Jaume Almera de Vilassar de Dalt


Aquest dimarts torna a obrir al públic l’Oficina de Turisme de Badalona :: Notícies :: Ajuntament de Badalona\n23/06/2020 ::comunicació turisme\nA partir d’avui dimarts 23 de juny l’Oficina de Turisme de Badalona (carrer Francesc Layret, 78-82) torna a obrir al públic. Els usuaris podran fer ús de l’oficina de dimarts a diumenge entre les 10 i les 14 hores. Abans de tornar a l’activitat, les instal·lacions de l’oficina s’han adaptat per complir els protocols sanitaris establerts i garantir el benestar i la seguretat dels treballadors, els visitants i els turistes.\nEn aquest sentit, s’han instal·lat mampares de metacrilat en les zones d’atenció a l’usuari, s’ha retirat els fulletons de consulta que normalment hi ha les prestatgeries i s’ha de deixat només un exemplar plastificat i numerat de cadascun dels plànols i documents informatius disponibles perquè els visitants els puguin sol·licitar a la persona que els està atenent i evitar així la seva manipulació. A més, les rutes guiades per àudio només és podran fer de moment amb els mòbils personals mitjançant l’escaneig d’un codi QR.\nPer fer ús de l’oficina és obligatori que els usuaris portin mascareta, mantinguin la distància de seguretat de dos metres entre les persones (s’han fet marques a terra per facilitar el compliment d’aquesta mesura) i que utilitzin el gel hidroalcohòlic que hi ha a la seva disposició.


Dia Mundial de les Persones amb Paràlisi Cerebral 2020\nSota el lema #UnFuturoMejor, avui, se celebra el Dia Mundial de la Paràlisi Cerebral amb l'objectiu de conscienciar i informar a la societat sobre la realitat i les necessitats de les persones amb paràlisi cerebral\nEnguany es posa en valor la necessitat de construir un futur, on es dugui a terme una nova construcció social, més justa, més inclusiva i amb més espais de participació, apel·lant a l'oportunitat de construir entre tots i totes aquesta nova societat des de l'enfocament social de drets, perquè totes les persones puguin participar per igual.\nLa situació provocada pel Covid-19 ha deixat una minva en la qualitat de vida, en la participació social i en l'exercici dels seus drets, així com en els recursos de les entitats que necessiten de major suport per seguir actuant. Amb això, la pandèmia deixa un escenari de major risc per a l'atenció i major vulnerabilitat del col·lectiu i els seus familiars.\nDurant la crisi de la Covid-19, les entitats del Moviment ASPACE hem demostrat la nostra capacitat de resposta davant les dificultats, la preocupació principal són les persones i el compromís social.\nLa paràlisi cerebral és una discapacitat produïda per una lesió al cervell que en un 94% dels casos té lloc durant el part o la gestació. Segons dades de la Fundació ASPACE Catalunya, el 6% restant respon a una paràlisi que es produeix arran d'un accident, trauma o malaltia.\nÉs important saber que la paràlisi cerebral no es pot curar. No obstant això, els símptomes associats a aquesta discapacitat sí que poden ser tractats des de diferents àrees. Per això treballem des de l’atenció integral al llarg del cicle vital de les persones amb paràlisi cerebral, oferint una cartera de serveis essencials ajustada a les necessitats de les persones i a criteris de sostenibilitat.\nA dia d'avui conviuen a tot el món 17 milions de persones amb paràlisi cerebral - 120.000 a Espanya i més de 11.000 persones resideixen a Catalunya.\nSegons les últimes dades de la Generalitat de Catalunya per a tots els diagnòstics de paràlisi cerebral (G80) segons el CIM-10 i del IDESCAT:\nEl 10 % de les persones amb paràlisi cerebral són menors de 18 anys.\nEl 24 % tenen entre 18 i 45 anys.\nMés del 33 % són més grans de 65 anys i són les persones amb més necessitat de suport.\n2 de cada 3 tenen problemes de mobilitat (60,6%) i 3 de cada 4 problemes per comunicar-se (76,8%).\nEl 80% tenen grans necessitats de suport i les afronten amb l'única ajuda de les seves famílies i del teixit associatiu i entitats prestadores de serveis essencials.\nA nivell de gènere el 58’7 % són homes i el 41’3 % són dones.\nNo hi ha dues persones amb paràlisi cerebral iguals, és a dir, que algunes persones viuran amb força autonomia, mentre que altres requeriran de suport de terceres persones per a la majoria de les seves tasques diàries.\nAvui és el Dia Mundial de la Paràlisi cerebral! Avui, més que mai, ajuda'ns a visibilitzar a les persones amb paràlisi cerebral que viuen a tot Catalunya i l'estat, i que reclamen un futur millor.\nManifest Paràlisi Cerebral\nManifiesto Parálisis Cerebral\nManifest Lectura fàcil català\nManifiesto lectura fácil castellano\nVídeo campanya Confederación Aspace #unfuturomejor


Excursió en quad pels Aiguamolls de l'Empordà i tarda d'spa a Roses - Sportravelling\n/Combinació de Quads i Spa a la Costa Brava\nDisponibilitat: des de 27/08/2014 fins a 31/12/2016\nUs presentem un pack ideal: actiu i dinàmic pel matí i relaxant i estimulant per la tarda.\nNecessites res més?\nAl migdia fareu una excursió des de Sant Pere Pescador en quad compartit d'1h30 de durada (entre teoria i pràctica) pels Aiguamolls de l'Empordà. Visitareu algunes de les platges més verges de la Costa Brava i podreu baixar-vos i fer les fotos que vulgueu.\nA la tarda podreu rebaixar tensions en parella a l'spa de Roses. Allà podreu relaxar-vos a la sauna, jacuzzi o a la piscina d'hidromassatge, mentre contempleu les vistes del Golf de Roses.\nCondicions de Combinació de Quads i Spa a la Costa Brava\nVeure condicions generals de contractació o Polítiques de cancel·lació de Combinació de Quads i Spa a la Costa Brava\nEspecificacions de les activitats que conté aquest paquet:\n1) SORTIDA EN QUAD (matí)\nL'excursió tindrà una durada aproximada de 1h30 (1h de sortida i 30min d'explicació i pràctica de la conducció dels quads.\nEl centre facilita tot el material necessari: casc protector, ulleres, màscara protectora per evitar la pols i armilla protectora.\nIgualment, si realitzeu la sortida a l'estiu, es recomana:\n- calçat i roba còmodes\n- permís de conduir durant tota la passejada\nEn canvi, si la realitzeu durant l'hivern:\n- roba que abrigui i sigui impermeable\nTot i així, per tal de poder realitzar aquesta activitat, heu de ser majors de 18 anys i tenir el carnet B de conduir (el conductor). L'acompanyant (els quads són biplaça) ha de tenir, com a mínim, 5 anys.\nAbans de l'inici de l'excursió, haureu de lliurar al centre, signada, l'acceptació de les condicions del servei. També haureu de mostrar el vostre permís de conducció.\n2) SESSIÓ DE RELAX A L'HOTEL SPA TERRAZA DE ROSES (tarda)\nA partir de les 16h, podreu gaudir en parella de sauna, jacuzzi, vapor i piscina d'hidromassatge.\nCal que porteu banyador, sabatilles i tovallola.\nTambé gaudireu d'un massatge integral anti-stress amb olis essencials i aromateràpia durant 30 minuts.\nAquest paquet únicament està disponible per parelles.\nEl preu d'aquest paquet inclou les 2h30 d'activitats, el material necessari per totes les activitats, les assegurances pertinents, les instruccions i seguiment, així com el quad compartit i la sessió a l'spa.\nEl preu d'aquest paquet no inclou els trasllats pertinents (quads i hotel).


Presó provisional per a un dels dos buscats per l'apunyalament mortal al Port Olímpic després d'entregar-se al jutjat\nPresó provisional per a un dels dos buscats per l’apunyalament mortal al Port Olímpic després d’entregar-se al jutjat\nUna noia de 26 anys va morir a causa de l'agressió que va rebre quan intentava evitar que li robessin el telèfon dins d'un local d'oci nocturn\nEl jutge ha decretat avui presó provisional per a una de les dues persones que els Mossos d’Esquadra cercaven d’ençà del 4 de setembre per l’apunyalament mortal a una jove de 26 anys al Port Olímpic de Barcelona.\nL’individu s’ha presentat de forma voluntària al jutjat, segons ha informat el Tribunal Superior de Justícia de Catalunya (TSJC). Els fets van tenir lloc en un local d’oci del Moll de Gregal.\nDos individus van intentar robar un telèfon mòbil a una noia i aquesta ho va alertar a un membre del personal de seguretat del local. En intentar-los treure, un dels dos individus va agredir primer el treballador del local i després la propietària del telèfon, una veïna del Vendrell que moriria hores després en un centre hospitalari.\nEls dos homes van fugir després dels fets. Dos dies després els Mossos els van identificar, i des d’aleshores els cercaven.


Compromís vol canviar el model assistencial dels Serveis Socials | Decidim Cerdanyola!\nEl Compromís per Cerdanyola ha presentat els principals eixos del seus programa electoral pel que fa referència a les polítiques socials que pensen tirar endavant si governen a la ciutat. Es tracta de les propostes recollides i treballades en un taller que va abordar els àmbits de serveis socials municipals, habitatge i cohesió i seguretat ciutadana.\nLa número 13 de la llista del Compromís, Sira Font, explica que “la situació de crisi en la que estem instal•lats obliga a un canvi de model del serveis socials municipals”. Font parla de la necessitat de “crear una oficina de prestacions per centralitzar els tràmits d’accés a ajuts, alliberant de la feina més burocràtica als treballadrs de l’àrea social, que es podran dedicar a tasques més d’acollida i acompanyament dels usuaris del servei”.\nGemma Jaumandreu, número 7 de la candidatura, creu que “s’ha de superar la lògica assistencialista dels serveis municipals i començar a promoure polítiques que facilitin l’apoderament de la gent. Es per això que més enllà de les mesures pal•liatives, necessàries en casos urgents, es durà a terme tot un pla de programes d’ocupació o de remunicipalització de serveis”.\nEl Compromís vol crear meses de treball intersectorials en les que es treballi per trobar solucions a la gran diversitat de problemes que crea la crisi, implicant tant a administracions com a entitats i ciutadania, analitzant i planificant amb rigor per arribar a tot arreu.\nLa número 9 de la candidatura del Compromís,Concep Miró, exposava que “cal la creació d’un consell de participació ciutadana on tractar la qüestió de la seguretat ciutadana i la cohesió social, entesos com a conceptes que van plegats, superant la idea de seguretat ciutadana associada a sancions i repressió. Es tractaria d’establir unes regles de convivència pactades entre tothom i no imposades a cop de decret., gaudint de seguretat com a primer pas cap a la justícia social”.\nEl Compromís planteja remunicipalitzar els serveis de l’àmbit social en mans d’empreses privades com Clece que, consideren, “tenen als seus treballadors en unes condicions més que discutibles”. També volen revisar i estendre els convenis amb entitats solidàries, vinculades al voluntariat, per reforçar-les i crear xarxa entre elles i l’administració.


“Wayne”: ràbia adolescent a tot volum - Inside Media\nPublicat el 21 Juny, 2021 21 Juny, 2021\nLes sèries de televisió sobre adolescents s’han entestat, en els últims anys, a retratar personatges abatuts, angoixats, derrotats pels seus propis dilemes. No importa si és una sèrie adolescent per a un públic ampli, com “13 Reasons Why”, on el protagonista, Clay, vivia enfonsat en la tristor, o si és una sèrie per a adolescents més transgressora, com ara “Euphoria”, on la seva protagonista es deixa caure també en l’abisme, en el seu cas ajudada per l’addicció a les drogues. La veu en off és probablement el recurs que més delata aquests adolescents que parlen constantment amb ells mateixos sobre les seves inseguretats i dubtes. Per això és tan d’agrair la irrupció en aquest escenari de “Wayne”, que és una sèrie protagonitzada per un adolescent a qui, bàsicament, se li han creuat els cables. Està enfadat, enfadat amb gairebé tothom, com ha de ser en l’adolescència, i ho manifesta a base de decibels i cops de puny, sent temut en l’institut com un xaval difícil, que acumula expulsions i al qual els altres ja han après a evitar.\nAixò no significa que Wayne no sigui bon noi. De fet, sol ficar-se en embolics per defensar els altres. Té un sentit de la justícia que és tan rígid com inflexible i no pot romandre sense fer res quan veu alguna cosa que està malament. Un home que tracta malament a la seva xicota, un pare que li diu al seu fill que és imbècil. És superior a ell. Busca un martell, un bat, el que sigui, i apallissa el cretí sense pietat. De l’origen d’aquesta incapacitat de passar per alt aquestes coses és sobre el que tracta la sèrie, que porta el personatge a un viatge al costat d’una noia, Del, a qui salva d’una família disfuncional, a la recerca d’un cotxe que li van robar al seu pare. És com “The End of the F***ing World” però amb sang a les venes, amb dos personatges intentant trobar el seu lloc a un món que van sembrant d’una reguera de cossos magolats al seu pas. El tàndem funciona de meravella perquè mentre que ell és silenciós de mena, ella és molt hàbil amb comentaris ràpids i feridors. Mentre un pega amb els artells, l’altra propina els seus ganxos al mentó amb les paraules. L’eventual història d’amor entre ells, malgrat ser una miqueta predictible, és un motor necessari per a una història en la qual es van trobant diversos antagonistes i és també l’única cosa que sosté el personatge de Wayne, com a adolescent abandonat i traït per la vida, per a no deixar-ho tot enrere. És aquest abandonament el que fa que generi la il·lusió d’una figura paterna imaginària que pren la forma de Conan el Bàrbar, amb la qual intenta guiar-se a si mateix per a no descarrilar.\nPerò malgrat que el personatge té conflictes vitals com aquests, com a les sèries ja esmentades, mai cau en la introspecció autocomplaent. Sempre queden ganes de cremar-ho tot, i això és el que el separa definitivament de la resta. El personatge és una ovella negra però la sèrie també ho és en el seu gènere. Un fet que es reflecteix en un to salvatge i furiós treballat a través de la banda sonora, plena de temes de heavy metal que contrasten amb el tipus de cançons que se solen trobar a les sèries amb adolescents, i també en la violència, que esclata en escenes tarantinesques i que contrasta amb la languidesa de la majoria de les seves congèneres. Potser és aquest el motiu pel qual “Wayne” va passar desapercebuda en la seva estrena com a sèrie original de YouTube, a diferència del que va succeir amb “Cobra Kai”, que després va ser adquirida per Netflix, aconseguint un públic encara més ampli. El bo de Wayne no va tenir la mateixa sort, però ara ha estat rescatada d’un possible oblit prematur per Filmin, on està disponible la primera temporada. Lamentablement, la història no queda tancada, però és difícil que després de ser cancel·lada a YouTube pugui tenir continuidad. No obstant això, si volen veure una sèrie d’adolescents on no sonin cançons de Billie Eilish i on el seu protagonista no perdria el temps fent-se selfies i postejant a Instagram, poden confiar en “Wayne”.\nTags: comèdia negra, drama, Filmin, Mark McKenna, road movie, sèries, sèries d’adolescents, Shawn Simmons, Toni de la Torre, Wayne\n← ‘El caso Wanninkhof-Carabantes’: una història d’heroïnes davant d’una societat masclista\nEls mons de Loki →